#899: Jumlah Pintu Syurga

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Berapakah jumlah pintu syurga? Saya terbaca hadis bahawa setiap orang yang melazimi sesuatu amalan, akan dipanggil melalui pintu amalan yang sering dia lazimi. Contohnya pintu sedekah, pintu jihad, pintu al-Rayyan bagi yang banyak berpuasa dan lain-lain. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami asaskan jawapan ini berdasarkan penjelasan yang dikemukakan oleh Syeikh Maher Ahmad al-Sufi dalam kitabnya,
Mausu’ah al-Akhirah; Jinan al-Khuldi

[1]
.
Allah SWT berfirman:
حَتَّىٰ إِذَا جَاءُوهَا وَفُتِحَتْ أَبْوَابُهَا
Maksudnya:
“Sehingga apabila mereka sampai ke Syurga yang pintu-pintunya sedia terbuka..”
[2]
Ibn Kathir berkata: Tatkala telah sampai di syurga, maka dibukalah semua pintu syurga bagi mereka sebagai bentuk penghormatan dan pengagungan. Para malaikat penjaga syurga menyambut kedatangan mereka dengan berita gembira, salam dan pujian.
[3]
Syeikh Dr. Wahbah al-Zuhaili berkata: “Yakni, hingga mereka sampai ke pintu-pintu syurga yang berjumlah lapan, setelah melewati jambatan al-Sirat dan dibersihkan daripada dosa-dosa dunia, pintu-pintu syurga telah terbuka menyambut kedatangan para penghuninya dengan penuh kehangatan.”
[4]
Syeikh Maher berkata: Sebahagian ulama’ mengatakan: “Ini adalah ‘
waw al-thamaniyyah’
 (واو الثمانية) sehingga (bermaksud) syurga memiliki lapan pintu.”
[5]
Mereka berhujahkan dengan sabda Rasulullah SAW yang diriwayatkan oleh Umar al-Khattab R.A, sabda Baginda SAW:
مَا مِنْكُمْ مِنْ أَحَدٍ يَتَوَضَّأُ فَيُبْلِغُ أَوْ فَيُسْبِغُ الْوَضُوءَ ثُمَّ يَقُولُ : أَشْهَدُ أَنْ لَا إِلَهَ إِلَّا اللَّهُ وَأَنَّ مُحَمَّدًا عَبْدُ اللَّهِ وَرَسُولُهُ إِلَّا فُتِحَتْ لَهُ أَبْوَابُ الْجَنَّةِ الثَّمَانِيَةُ يَدْخُلُ مِنْ أَيِّهَا شَاءَ
Maksudnya
: “
Tiadalah seorang kamu berwuduk dan memenuhi kesempurnaan wuduk, kemudian berdoa:
“: أَشْهَدُ أَنْ لَا إِلَهَ إِلَّا اللَّهُ وَأَنَّ مُحَمَّدًا عَبْدُ اللَّهِ وَرَسُولُهُ”
 kecuali akan dibuka baginya pintu-pintu syurga yang lapan. Dia berhak masuk dari pintu mana yang dia mahu.”
[6]
Para ulama’ telah memperincikan pintu-pintu tersebut seperti yang disebutkan dalam hadith al-Muwatta’, Sahih al-Bukhari dan Muslim, daripada Abu Hurairah R.A yang meriwayatkan bahawa Rasulullah SAW bersabda:
مَنْ أَنْفَقَ زَوْجَيْنِ فِي سَبِيلِ اللَّهِ، نُودِيَ مِنْ أَبْوَابِ الجَنَّةِ: يَا عَبْدَ اللَّهِ هَذَا خَيْرٌ، فَمَنْ كَانَ مِنْ أَهْلِ الصَّلاَةِ دُعِيَ مِنْ بَابِ الصَّلاَةِ، وَمَنْ كَانَ مِنْ أَهْلِ الجِهَادِ دُعِيَ مِنْ بَابِ الجِهَادِ، وَمَنْ كَانَ مِنْ أَهْلِ الصِّيَامِ دُعِيَ مِنْ بَابِ الرَّيَّانِ، وَمَنْ كَانَ مِنْ أَهْلِ الصَّدَقَةِ دُعِيَ مِنْ بَابِ الصَّدَقَةِ. فَقَالَ أَبُو بَكْرٍ رَضِيَ اللَّهُ عَنْهُ: بِأَبِي أَنْتَ وَأُمِّي يَا رَسُولَ اللَّهِ مَا عَلَى مَنْ دُعِيَ مِنْ تِلْكَ الأَبْوَابِ مِنْ ضَرُورَةٍ، فَهَلْ يُدْعَى أَحَدٌ مِنْ تِلْكَ الأَبْوَابِ كُلِّهَا؟ قَالَ: نَعَمْ وَأَرْجُو أَنْ تَكُونَ مِنْهُمْ
Maksudnya: “Sesiapa menginfakkan sepasang (daripada harta benda) di jalan Allah, maka dia akan diseru dari pintu-pintu syurga, “Wahai hamba Allah, ini adalah satu kebaikan.” Sesiapa yang terdiri daripada kalangan orang yang solat, maka akan diseru daripada pintu solat, sesiapa yang terdiri daripada kalangan orang yang berjihad, akan diseru dari pintu jihad, sesiapa yang terdiri daripada kalangan orang yang berpuasa, akan diseru daripada pintu
al-Rayyan
, dan sesiapa yang terdiri daripada kalangan orang yang bersedekah, akan diseru daripada pintu sedekah.” Setelah itu, Abu Bakar R.A bertanya: “Demi bapa dan ibuku sebagai tebusanmu wahai Rasulullah! Tiadalah ke atas orang yang diseru dari pintu-pintu itu ditimpa daripada sebarang kemudaratan. Lalu adakah terdapat orang yang akan diseru daripada semua pintu-pintu itu?” Baginda menjawab: “Ya, dan aku berharap engkau termasuk dalam kalangan mereka.”
[7]
Al-Qadhi ‘Iyadh berkata: Imam Muslim menyebut dalam hadith ini empat pintu syurga, dan selainnya menambahkan bakinya, iaitu: Pintu Taubat, Pintu Orang yang Menahan Marah, Pintu Orang yang Redha, dan Pintu Kanan yang akan dilalui oleh orang yang tidak dihisab, yang akan terus memasuki syurga.”
Daripada sini, dapat disimpulkan bahawa pintu syurga ada lapan, iaitu:
Pintu Solat
Pintu Jihad
Pintu Sedekah
Pintu al-Rayyan
Pintu Taubat
Pintu Orang yang Menahan Marah
Pintu Orang yang Redha
Pintu Kanan, yang akan dilalui oleh orang yang tidak dihisab, yang akan terus memasuki syurga.
Sebahagian ulama’ berpendapat bahawa pintu syurga lebih daripada lapan berdasarkan hadith yang diriwayatkan oleh al-Bukhari, daripada Umar bin al-Khattab R.A, bahawa Rasulullah SAW bersabda:
“Sesiapa yang berwudhu’ dan menyempurnakan wudhu’nya, kemudian berkata
‘أَشْهَدُ أَنْ لَا إِلَهَ إِلَّا اللَّهُ وَأَنَّ مُحَمَّدًا عَبْدُ اللَّهِ وَرَسُولُهُ’, tulus daripada jiwa atau hatinya – perawi ragu mana yang Baginda sabdakan – akan dibukakan baginya daripada pintu-pintu syurga, iaitu lapan pintu pada hari Kiamat.”
[8]
Di dalam hadith tersebut, Nabi SAW bersabda: “Dibukakan baginya (sebahagian) daripada pintu-pintu syurga, iaitu lapan pintu..” Maksudnya, jumlah pintu syurga adalah lebih daripada lapan. Namun, riwayat yang paling sahih adalah lapan (pintu syurga).
[9]
Wallahu a’lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 3/23-25
[2]
 (Surah al-Zumar: 73)
[3]
 Lihat
Tafsir al-Quran al-‘Azim
, 7/121
[4]
 Lihat
al-Tafsir al-Munir
, 12/301
[5]
 Meskipun begitu, menurut Ibn Kathir, orang yang mendakwa bahawa huruf wau dalam firman-Nya: ‘وَفُتِحَتْ أَبْوَابُهَا’ adalah
wau al-thamaniyyah
, sehingga menyimpulkan (daripada ayat ini) bahawa pintu syurga berjumlah lapan. Maka, pada dasarnya, hal tersebut adalah jauh daripada kebenaran dalam mengeluarkan kesimpulan dan merumitkan permasalahan. Sesungguhnya pengertian jumlah semua pintu syurga ada lapan hanyalah disimpulkan daripada hadith-hadith yang sahih, yang membicarakannya (bukan daripada ayat ini) (Lihat
Tafsir al-Quran al-‘Azim
, 7/121)
[6]
 Riwayat Muslim (234), Abu Daud (169), al-Nasa’ie (148), Ibn Majah (470) dan al-Tirmizi (55)
[7]
 Riwayat al-Bukhari (1897) dan Muslim (1705)
[8]
 Riwayat al-Tirmizi
[9]
 Lihat
Mausu’ah al-Akhirah; Jinan al-Khuldi
 oleh Syeikh Maher Ahmad al-Sufi, 3/23-25


#90 Melaungkan Iqamat Sambil Berjalan

Soalan
Assalamualaikum ustaz. Adakah boleh melaungkan iqamat sambil berjalan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.

Iqamat merupakan sunat muakkad sama seperti azan pada solat Jumaat dan solat lima waktu (solat fardhu).
[1]
 Antara dalil disunatkan melaungkan iqamat sebelum mendirikan solat adalah berdasarkan sebuah hadith daripada Anas bin Malik R.A, katanya:
أُمِرَ بِلاَلٌ أَنْ يَشْفَعَ الأَذَانَ، وَأَنْ يُوتِرَ الإِقَامَةَ
Maksudnya
: “Bilal diperintah (oleh Nabi SAW) agar mensyafa’kan (mengulang dua kali) pada azan dan mewitirkan (membaca sekali sahaja) pada iqomah.”
[2]
Iqamat merupakan hak imam di mana muazzin tidak boleh melakukan iqamat sebelum izin imam. Imam al-Nawawi menyebut: “
Ulama yang semazhab dengan kami berkata, ‘Waktu azan diserahkan kepada pandangan muazzin. Dia tidak perlu bertanya dahulu kepada imam. Adapun waktu iqamat diserahkan kepada imam, sehingga muazzin tidak boleh mengumandangkan iqamat melainkan dengan isyarat/perintah daripada imam.”
[3]
Dalam persoalan di atas, secara asalnya sebagaimana yang dinyatakan di dalam kitab Mazhab al-Syafie adalah disunatkan bagi orang yang melaungkan azan dan mendirikan solat (iqamah) agar mereka mengadap ke arah kiblat serta berdiri tegak.
[4]
Selain itu, para fuqaha’ (ahli feqah) bersepakat bahawa sunat bagi orang yang mendirikan solat (iqamah) agar berdiri tegak dan makruh iqamah secara duduk dengan tanpa keuzuran. Namun, jika ada keuzuran, maka ia tidak mengapa. Hal ini juga, sama keadaannya makruh mengiqamahkan solat dalam keadaan berjalan, menunggang dan selain daripadanya dengan tanpa keuzuran. Ini kerana, para fuqaha’ mengatakan ia makruh berdasarkan satu
athar
 daripada Bilal RA bahawa beliau azan dalam keadaan menunggang, kemudian beliau turun lalu mengiqamahkan solat.
[5]
Justeru itu, kami cenderung untuk mengatakan
bahawa iqamah dalam keadaan berjalan adalah makruh jika seseorang itu melakukannya tanpa keuzuran kerana ia menyelisihi sunnah.
 Tambahan pula, anak kepada Imam Ahmad pernah bertanya kepada ayahnya (Imam Ahmad) berkaitan seorang lelaki melakukan iqamah dalam keadaan berjalan. Lalu Imam Ahmad mengatakan bahawa beliau lebih suka lelaki tersebut melakukan iqamah pada tempatnya.
[6]
Semoga Allah memberi kefahaman agama kepada kita. Amin.
Wallahu a’lam.
Bertarikh: 12/11/21 bersamaan 7 Rabiul Akhir 1443H

[1]
 Lihat
al-Taqrirat al-Sadidah
, hlm. 229
[2]
 Riwayat al-Bukhari (607) dan Muslim (378)
[3]
 Lihat
al-Majmu’ Syarh al-Muhazzab
,
3/128
[4]
 Lihat
al-Majmu’ Syarah al-Muhazzab
, 3/107
[5]
 Lihat
al-Mausu’ah al-Fiqhiyyah al-Kuwaitiyyah
, 6/11
[6]
 Lihat
Masa’il Imam Ahmad
, 1/185
-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli


#900: Umat yang Masuk Melalui Pintu al-Rayyan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah pintu syurga al-Rayyan yang disediakan untuk orang banyak berpuasa hanya dikhususkan buat umat Nabi Muhammad SAW sahaja? Atau umat-umat selain umat Nabi Muhammad SAW juga boleh masuk melalui pintu ini juga ke dalam syurga kelak? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan sebuah hadith berkenaan kelebihan puasa, sepertimana diriwayatkan daripada Abu Hurairah R.A, bahawa Rasulullah SAW bersabda:
قَالَ اللَّهُ: كُلُّ عَمَلِ ابْنِ آدَمَ لَهُ، إِلَّا الصِّيَامَ، فَإِنَّهُ لِي وَأَنَا أَجْزِي بِهِ، وَالصِّيَامُ جُنَّةٌ، وَإِذَا كَانَ يَوْمُ صَوْمِ أَحَدِكُمْ فَلاَ يَرْفُثْ وَلاَ يَصْخَبْ، فَإِنْ سَابَّهُ أَحَدٌ أَوْ قَاتَلَهُ، فَلْيَقُلْ إِنِّي امْرُؤٌ صَائِمٌ. وَالَّذِي نَفْسُ مُحَمَّدٍ بِيَدِهِ، لَخُلُوفُ فَمِ الصَّائِمِ أَطْيَبُ عِنْدَ اللَّهِ مِنْ رِيحِ المِسْكِ. لِلصَّائِمِ فَرْحَتَانِ يَفْرَحُهُمَا: إِذَا أَفْطَرَ فَرِحَ، وَإِذَا لَقِيَ رَبَّهُ فَرِحَ بِصَوْمِهِ
Maksudnya: Allah berfirman: “Semua amal perbuatan anak Adam (manusia) adalah untuknya melainkan puasa, kerana sesungguhnya ia adalah untuk-Ku dan Aku yang akan memberinya ganjaran (pahala). Puasa itu adalah merupakan perisai. Oleh itu, janganlah berkata keji dan jangan pula berteriak-teriak. Sekiranya ada seseorang mencelanya atau memeranginya, maka katakanlah,“Sesungguhnya aku berpuasa.” Demi Dia (Allah) yang jiwa Muhammad berada di tangan-Nya, bau mulut orang yang berpuasa lebih harum di sisi Allah SWT daripada aroma minyak kasturi. Orang yang berpuasa itu memiliki dua kegembiraan, dia berasa gembira dengan dua perkara, iaitu apabila berbuka dia berasa gembira  dan apabila bertemu Tuhannya, dia berasa gembira dengan puasanya.
[1]
Dalam menjelaskan lafaz ‘فَإِنَّهُ لِي وَأَنَا أَجْزِي بِهِ’ (
Puasa itu untuk-Ku dan Aku-lah yang akan membalasnya
), Al-Hafiz Ibn Hajar menukilkan bahawa al-Baidhawi berkata: Terdapat dua perkara yang menjadi sebab mengapa ibadah puasa diistimewakan dengan kelebihan seperti ini, iaitu:
Pertama
: Kerana ibadah-ibadah selainnya dapat dilihat oleh manusia, berbeza dengan puasa kerana ia merupakan rahsia antara hamba dan Allah SWT. Dia melakukannya dengan ikhlas dan mengerjakannya kerana mengharapkan redha-Nya. Hal ini ditunjukkan menerusi firman Allah SWT dalam sabda Baginda SAW, ‘الصَّوْمُ لِي’ (
Sesungguhnya puasa itu adalah untuk-Ku
).
Kedua
: Kerana seluruh perbuatan baik dilakukan dengan cara mengeluarkan harta atau menggunakan anggota fizikal. Manakala puasa mencakupi perbuatan mengekang hawa nafsu dan menjadikan fizikal menjadi lemah. Dalam ibadah puasa, terdapat unsur kesabaran menahan rasa lapar, haus dan meninggalkan syahwat. Hal ini ditunjukkan menerusi firman Allah SWT dalam sabda Baginda SAW:
“Dia meninggalkan syahwat kerana-Ku.”
[2]
Imam al-Munawi pula menjelaskan: (Yakni), orang yang berpuasa, Aku (Allah) memberinya balasan pahala yang banyak. Aku yang menguruskan balasan pahala itu tanpa diwakilkan kepada malaikat yang paling dekat atau makhluk-makhluk lain, kerana puasa itu rahsia antara-Ku dengan hamba-Ku.
[3]
Maksud al-Rayyan
Daripada Sahl R.A, Nabi SAW telah bersabda:
إِنَّ فِي الجَنَّةِ بَابًا يُقَالُ لَهُ الرَّيَّانُ، يَدْخُلُ مِنْهُ الصَّائِمُونَ يَوْمَ القِيَامَةِ، لاَ يَدْخُلُ مِنْهُ أَحَدٌ غَيْرُهُمْ، يُقَالُ: أَيْنَ الصَّائِمُونَ؟ فَيَقُومُونَ، لاَ يَدْخُلُ مِنْهُ أَحَدٌ غَيْرُهُمْ، فَإِذَا دَخَلُوا أُغْلِقَ، فَلَمْ يَدْخُلْ مِنْهُ أَحَدٌ
Maksudnya: “Sesungguhnya di dalam syurga terdapat pintu yang dinamakan
al-Rayyan
. Orang-orang yang berpuasa akan masuk melaluinya (pintu tersebut) pada hari kiamat, serta tidak ada seorang pun selain daripada mereka yang akan masuk melaluinya (pintu itu). Ditanyakan: “Dimanakah orang-orang yang berpuasa?” Lalu mereka pun berdiri. Tidak ada seorang pun selain daripada mereka yang akan masuk melaluinya (pintu itu). Apabila mereka telah masuk, pintu itu ditutup, dan tidak ada seorang pun yang masuk (lagi) melaluinya.”
[4]
Al-Hafiz Ibn Hajar al-Asqalani dalam
Fath al-Bari
[5]
 menjelaskan: Al-Rayyan adalah nama salah satu pintu di syurga yang hanya dimasuki oleh orang-orang yang berpuasa. Lafaz tersebut sesuai dengan maknanya, kerana al-Rayyan berasal daripada perkataan ‘الرِّيّ’ (tidak merasa dahaga). Ia bersesuaian dengan keadaan orang-orang yang berpuasa. Bahkan, disebutkan bahawa sesiapa yang masuk melalui pintu tersebut, maka dia tidak akan merasa haus lagi selama-lamanya.
Al-Qurtubi berkata: “Disebutkan dengan lafaz ‘الرِّيّ’ (tidak merasa dahaga) tanpa menyentuh berkenaan ‘kenyang’ kerana perkataan kedua tersebut merupakan kesinambungan kepada perkataan yang pertama.” Kata al-Hafiz Ibn Hajar: “Atau kerana dahaga itu lebih berat daripada lapar bagi orang yang berpuasa.”
Menurut al-Hafiz Ibn Hajar lagi: Hadith ini telah diriwayatkan melalui jalur lain dengan lafaz: ‘إِنَّ لِلْجَنَّةِ ثَمَانِيَة أَبْوَاب ، مِنْهَا بَاب يُسَمَّى الرَّيَّان لَا يَدْخُلهُ إِلَّا الصَّائِمُونَ’ (
Sesungguhnya syurga memiliki lapan pintu. Antaranya terdapat pintu yang bernama al-Rayyan. Hanya orang-orang yang berpuasa yang masuk melalui pintu itu).
Demikian al-Jauzaqi meriwayatkan melalui jalur Abu Ghassan daripada Abu Hazim. Imam al-Bukhari juga meriwayatkan melalui jalur yang sama dalam pembahasan tentang awal mula penciptaan, tetapi disebutkan dengan lafaz ‘فِي الْجَنَّة ثَمَانِيَة أَبْوَاب’ (
Di syurga ada lapan pintu).
[6]
Imam al-Nawawi menyebut: Hadis ini menunjukkan kelebihan puasa dan kemuliaan orang yang berpuasa.
[7]
Mulla al-Qari berkata:
“
Maksud al-Rayyan itu sama ada dirinya sendiri tidak merasa dahaga kerana terdapat banyaknya sungai-sungai yang mengalir, bunga dan buah-buahan yang berada di sampingnya atau kerana yang sampai kepadanya (memasukinya) akan hilang rasa dahaga pada hari kiamat.”
[8]
Izzuddin bin Abd al-Salam dalam kitab
Fawaid al-Saum
menyebut:
“
Adapun dikhususkan kepada mereka memasuki syurga dari pintu al-Rayyan kerana keistimewaan ibadat mereka dan kemuliaannya
.”
Itulah suatu gambaran yang sebenarnya tentang makna yang didapati pada kalimah
al-Rayyan
 dan ianya buat selama-lamanya bagi penghuni syurga yang menjalankan segala urusan Allah SWT.
Adakah Pintu al-Rayyan Hanya Khusus Bagi Umat Nabi Muhammad SAW?
Dalam sebuah hadith, disebut bahawa setiap orang akan memasuki syurga melalui pintu amalan yang telah dia kerjakan di dunia. Dijelaskan dalam hadith tersebut, bahawa salah satu pintu yang disediakan adalah pintu al-Rayyan, di mana ia dikhususkan buat mereka yang berpuasa. Hadith yang dimaksudkan adalah sepertimana yang diriwayatkan daripada Abu Hurairah R.A, bahawa Nabi SAW bersabda:
مَنْ أَنْفَقَ زَوْجَيْنِ فِي سَبِيلِ اللَّهِ، نُودِيَ مِنْ أَبْوَابِ الجَنَّةِ: يَا عَبْدَ اللَّهِ هَذَا خَيْرٌ، فَمَنْ كَانَ مِنْ أَهْلِ الصَّلاَةِ دُعِيَ مِنْ بَابِ الصَّلاَةِ، وَمَنْ كَانَ مِنْ أَهْلِ الجِهَادِ دُعِيَ مِنْ بَابِ الجِهَادِ، وَمَنْ كَانَ مِنْ أَهْلِ الصِّيَامِ دُعِيَ مِنْ بَابِ الرَّيَّانِ، وَمَنْ كَانَ مِنْ أَهْلِ الصَّدَقَةِ دُعِيَ مِنْ بَابِ الصَّدَقَةِ. فَقَالَ أَبُو بَكْرٍ رَضِيَ اللَّهُ عَنْهُ: بِأَبِي أَنْتَ وَأُمِّي يَا رَسُولَ اللَّهِ مَا عَلَى مَنْ دُعِيَ مِنْ تِلْكَ الأَبْوَابِ مِنْ ضَرُورَةٍ، فَهَلْ يُدْعَى أَحَدٌ مِنْ تِلْكَ الأَبْوَابِ كُلِّهَا؟ قَالَ: نَعَمْ وَأَرْجُو أَنْ تَكُونَ مِنْهُمْ
Maksudnya: “Sesiapa menginfakkan sepasang (daripada harta benda) di jalan Allah, maka dia akan diseru dari pintu-pintu syurga, “Wahai hamba Allah, ini adalah satu kebaikan.” Sesiapa yang terdiri daripada kalangan orang yang solat, maka akan diseru daripada pintu solat, sesiapa yang terdiri daripada kalangan orang yang berjihad, akan diseru dari pintu jihad,
sesiapa yang terdiri daripada kalangan orang yang berpuasa, akan diseru daripada pintu
al-Rayyan
,
 dan sesiapa yang terdiri daripada kalangan orang yang bersedekah, akan diseru daripada pintu sedekah.” Setelah itu, Abu Bakar R.A bertanya: “Demi bapa dan ibuku sebagai tebusanmu wahai Rasulullah! Tiadalah ke atas orang yang diseru dari pintu-pintu itu ditimpa daripada sebarang kemudaratan. Lalu adakah terdapat orang yang akan diseru daripada semua pintu-pintu itu?” Baginda menjawab: “Ya, dan aku berharap engkau termasuk dalam kalangan mereka.”
[9]
Menurut Imam al-Nawawi, hadith ini menjelaskan bahawa setiap orang akan masuk ke dalam syurga melalui pintu amalan mereka kerana mereka sentiasa berterusan melakukan amalan ketaatan seperti solat, puasa dan sebagainya.
[10]
Hal ini bermaksud, sekiranya orang beriman melakukan sesuatu amalan dan dia melazimi amalan tersebut, maka dia layak untuk masuk ke syurga menerusi pintu-pintu yang khusus baginya. Malah, al-Hafiz Ibn Hajar menjelaskan bahawa selain daripada pintu-pintu yang disebutkan, ada lagi pintu-pintu yang lain seperti pintu haji, pintu zikir, pintu ilmu dan yang paling kanan sekali adalah pintu yang dikhususkan untuk ahli tawakkal yang masuk ke dalam syurga tanpa hisab.
[11]
Berbalik kepada persoalan di atas,
hadis tersebut kekal dengan keumumannya. Ini bermakna pintu al-Rayyan juga boleh dimasuki oleh umat-umat selain umat Nabi Muhammad. Ini kerana tiada nas atau dalil yang khusus yang menyatakan bahawa pintu al-Rayyan dikhususkan untuk umat Nabi Muhammad SAW. Pengkhususan terhadap sesuatu perkara khususnya yang melibatkan perkara ghaibiyat memerlukan dalil atau nas. Jika tiada ianya kekal dengan keumumannya
. Kaedah menyebut :
إِذَا وُرِدَ في النَّصِّ الشَّرْعِي لَفْظ عامٌ وَلَمْ يَقُمْ دَلِيلٌ عَلَى تَخْصِيصِه، وَجَبَ حَمْلُهُ على عُمُومِه
Maksudnya: “
Jika di dalam nas syara’ menyebutkan lafaz umum dan tiada dalil yang mengkhususkannya maka wajib dikekalkan keumumannya
.”
[12]
Al-Mubarakfuri menyatakan bahawa pintu ini dikhususkan untuk orang beriman yang sentiasa melazimi amalan puasa.
[13]
Atas dasar ini, maka dapat difahami bahawa umat-umat sebelum umat Nabi Muhammad juga layak memasuki pintu al-Rayyan asalkan mereka beriman kepada Allah SWT. Meskipun begitu, umat yang paling awal masuk syurga melalui pintu ini ialah umat Nabi Muhammad SAW. Ini berdasarkan umum hadis yang diriwayatkan oleh Abu Hurairah RA. Sabda Nabi SAW:
نَحْنُ الْآخِرُونَ الْأَوَّلُونَ يَوْمَ الْقِيَامَةِ وَنَحْنُ أَوَّلُ مَنْ يَدْخُلُ الْجَنَّةَ بَيْدَ أَنَّهُمْ أُوتُوا الْكِتَابَ مِنْ قَبْلِنَا وَأُوتِينَاهُ مِنْ بَعْدِهِمْ
Maksudnya: “
Kita adalah umat yang terakhir (dari sudut zaman) juga umat yang terawal (mendapat kelebihan) pada hari kiamat. Kita juga adalah umat yang paling awal sekali masuk ke dalam syurga. Walaupun mereka (umat-umat terdahulu) diberikan kitab sebelum kita dan kita diberikan selepas daripada mereka
.”
[14]
Penutup
Berdasarkan nas dan keterangan di atas, dapat difahami
bahawa pintu al-Rayyan tidak hanya dikhususkan buat umat Nabi Muhammad SAW. Hal ini berdasarkan keumuman hadis tersebut, dan tiada nas yang menyatakan bahawa pintu al-Rayyan hanya dikhususkan untuk umat Nabi Muhammad SAW. Justeru, ia juga akan dimasuki oleh umat-umat Nabi yang terdahulu, yang datang sebelum umat Nabi Muhammad SAW.
Wallahu a’lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat al-Bukhari (1904)
[2]
 Lihat
Fath al-Bari
, 4/108
[3]
 Lihat
Faidh al-Qadir
, 4/250
[4]
 Riwayat al-Bukhari (1896) dan Muslim (1152)
[5]
 6/132
[6]
 Lihat
Fath al-Bari
, 6/132
[7]
 Lihat
Syarh al-Nawawi ‘ala Sahih Muslim
, 4/155
[8]
 Lihat
Mirqat al-Mafatih
, 4/1361
[9]
 Riwayat al-Bukhari (1897) dan Muslim (1705)
[10]
 Lihat
Syarh al-Nawawi ‘ala Sahih Muslim
, 6/100
[11]
 Lihat
Fath al-Bari
, 7/37
[12]
 Lihat
‘Ilm Usul al-Fiqh
 oleh ‘Abd al-Wahhab Khallaf, hlm. 142
[13]
 Lihat
Tuhfah al-Ahwazi Syarh Jami’ Al-Tirmizi
, 19/147
[14]
 Riwayat Muslim (1413)


#901: Bacaan Doa Wudhu’ dan Terbukanya Pintu Syurga

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya dengar ada hadis menyebut, kalau ada orang berdoa selepas daripada berwudhuk, maka pintu syurga terbuka. Adakah benar?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Wudhu’
Dari segi bahasa, wudhu’ ialah nama bagi sesuatu perbuatan menggunakan air pada anggota-anggota tertentu. Wudhu’ diambil dari perkataan (الوضاءة) iaitu kebersihan dan kesegaran.
Manakala dari segi syarak, wudhu’ merupakan penggunaan air bagi membasuh anggota-anggota yang dikhususkan. Dinamakan wudhu’ kerana menyucikan dan menyegarkan. Terdapat juga syarat, fardhu serta sunatnya yang harus disempurnakan.
[1]
Secara lebih jelas, wudhu’ bermaksud membersihkan sesuatu yang tertentu dengan beberapa perbuatan yang tertentu yang dimulakan dengan niat, iaitu membasuh muka, membasuh kedua-dua belah tangan, menyapu kepala dan akhirnya membasuh kedua belah kaki dengan syarat-syarat dan rukun-rukun yang tertentu.
[2]
Allah SWT mensyari’atkan wuduk bagi mengangkat hadas bagi seseorang yang ingin melaksanakan ibadah yang tertentu seperti memegang mushaf al-Quran, solat, tawaf dan seumpamanya. Allah SWT berfirman di dalam al-Quran:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ ۚ وَإِن كُنتُمْ جُنُبًا فَاطَّهَّرُوا ۚ
Maksudnya: “
Wahai orang-orang yang beriman, apabila kamu hendak mengerjakan sembahyang (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian dari kepala kamu, dan basuhlah kedua belah kaki kamu meliputi buku lali; dan jika kamu junub (berhadas besar) maka bersucilah dengan mandi wajib.”

[3]
Menurut Syeikh al-Sa’di, terdapat banyak persoalan hukum (yang dapat dikeluarkan) daripada ayat ini. Antaranya ialah perintah mendirikan solat, perintah untuk berniat bagi mengerjakan solat, juga disyaratkan untuk bersuci (daripada hadas) bagi sah solat, juga bersuci tidak diwajibkan ketika masuknya waktu solat, tetapi wajib ketika hendak mendirikan solat dan lain-lain.
[4]
Pintu-pintu Syurga
Dalam sebuah hadith yang diriwayatkan daripada Abu Hurairah R.A, bahawa Nabi SAW bersabda:
مَنْ أَنْفَقَ زَوْجَيْنِ فِي سَبِيلِ اللَّهِ، نُودِيَ مِنْ أَبْوَابِ الجَنَّةِ: يَا عَبْدَ اللَّهِ هَذَا خَيْرٌ، فَمَنْ كَانَ مِنْ أَهْلِ الصَّلاَةِ دُعِيَ مِنْ بَابِ الصَّلاَةِ، وَمَنْ كَانَ مِنْ أَهْلِ الجِهَادِ دُعِيَ مِنْ بَابِ الجِهَادِ، وَمَنْ كَانَ مِنْ أَهْلِ الصِّيَامِ دُعِيَ مِنْ بَابِ الرَّيَّانِ، وَمَنْ كَانَ مِنْ أَهْلِ الصَّدَقَةِ دُعِيَ مِنْ بَابِ الصَّدَقَةِ. فَقَالَ أَبُو بَكْرٍ رَضِيَ اللَّهُ عَنْهُ: بِأَبِي أَنْتَ وَأُمِّي يَا رَسُولَ اللَّهِ مَا عَلَى مَنْ دُعِيَ مِنْ تِلْكَ الأَبْوَابِ مِنْ ضَرُورَةٍ، فَهَلْ يُدْعَى أَحَدٌ مِنْ تِلْكَ الأَبْوَابِ كُلِّهَا؟ قَالَ: نَعَمْ وَأَرْجُو أَنْ تَكُونَ مِنْهُمْ
Maksudnya: “Sesiapa menginfakkan sepasang (daripada harta benda) di jalan Allah, maka dia akan diseru dari pintu-pintu syurga, “Wahai hamba Allah, ini adalah satu kebaikan.” Sesiapa yang terdiri daripada kalangan orang yang solat, maka akan diseru daripada pintu solat, sesiapa yang terdiri daripada kalangan orang yang berjihad, akan diseru dari pintu jihad, sesiapa yang terdiri daripada kalangan orang yang berpuasa, akan diseru daripada pintu
al-Rayyan
, dan sesiapa yang terdiri daripada kalangan orang yang bersedekah, akan diseru daripada pintu sedekah.” Setelah itu, Abu Bakar R.A bertanya: “Demi bapa dan ibuku sebagai tebusanmu wahai Rasulullah! Tiadalah ke atas orang yang diseru dari pintu-pintu itu ditimpa daripada sebarang kemudaratan. Lalu adakah terdapat orang yang akan diseru daripada semua pintu-pintu itu?” Baginda menjawab: “Ya, dan aku berharap engkau termasuk dalam kalangan mereka.”
[5]
Menurut Imam al-Nawawi, hadith ini menjelaskan bahawa setiap orang akan masuk ke dalam syurga melalui pintu amalan mereka kerana mereka sentiasa berterusan melakukan amalan ketaatan seperti solat, puasa dan sebagainya.
[6]
Hal ini bermaksud, sekiranya orang beriman melakukan sesuatu amalan dan dia melazimi amalan tersebut, maka dia layak untuk masuk ke syurga menerusi pintu-pintu yang khusus baginya. Malah, al-Hafiz Ibn Hajar menjelaskan bahawa selain daripada pintu-pintu yang disebutkan, ada lagi pintu-pintu yang lain seperti pintu haji, pintu zikir, pintu ilmu dan yang paling kanan sekali adalah pintu yang dikhususkan untuk ahli tawakkal yang masuk ke dalam syurga tanpa hisab.
[7]
Benarkah Pintu Syurga Terbuka Ketika Membaca Doa Selepas Wudhu’?
Jawapannya adalah, benar sekali. Hal ini berdasarkan hadis daripada Umar R.A, bahawa Rasulullah SAW bersabda:
مَا مِنْكُمْ مِنْ أَحَدٍ يَتَوَضَّأُ فَيُبْلِغُ أَوْ فَيُسْبِغُ الْوَضُوءَ ثُمَّ يَقُولُ : أَشْهَدُ أَنْ لَا إِلَهَ إِلَّا اللَّهُ وَأَنَّ مُحَمَّدًا عَبْدُ اللَّهِ وَرَسُولُهُ إِلَّا فُتِحَتْ لَهُ أَبْوَابُ الْجَنَّةِ الثَّمَانِيَةُ يَدْخُلُ مِنْ أَيِّهَا شَاءَ
Maksudnya
:
Tiadalah seorang kamu berwuduk dan memenuhi kesempurnaan wuduk, kemudian berdoa:
“:
أَشْهَدُ أَنْ لَا إِلَهَ إِلَّا اللَّهُ وَأَنَّ مُحَمَّدًا عَبْدُ اللَّهِ وَرَسُولُه
ُ”
 kecuali
 akan dibuka baginya pintu-pintu syurga yang lapan.
Dia berhak masuk dari pintu mana yang dia mahu.
[8]
Dalam mentafsirkan maksud pintu-pintu syurga dibuka, ada dua pendapat:
Pertama: Untuk memudahkan sampai ke arah jalan-jalan kebajikan yang akhirnya menuju ke pintu tersebut
.
Dalam bahasa yang lain, Allah menyediakan baginya sebab-sebab amalan soleh yang akhirnya membawa kepada pintu-pintu syurga.
 Ini berdasarkan firman Allah:
وَالَّذِينَ جَاهَدُوا فِينَا لَنَهْدِيَنَّهُمْ سُبُلَنَا
Maksudnya
: “
Dan orang-orang yang berusaha dengan bersungguh-sungguh kerana memenuhi kehendak ugama Kami, sesungguhnya Kami akan memimpin mereka ke jalan-jalan Kami (yang menjadikan mereka bergembira serta beroleh keredaan).”
[9]
Imam al-Razi menjelaskan: “Yakni, sesiapa yang berusaha untuk melaksanakan ketaatan, maka Allah SWT akan menunjukkan kepada dirinya jalan ke menuju ke syurga.
[10]
Kedua: Makna
futihat
(
فُتِحَت
ْ) “
telah dibuka”
 dengan maksud akan dibuka pada hari Kiamat. Penggunaan
fi’il madhi
pada tempat akan datang semata-mata untuk mentahqiqkan pasti berlaku dan hampirnya
. Ini sejenis daripada
ta’bir balaghi
 sebagaimana firman Allah SWT:
أَتَىٰ أَمْرُ اللَّـهِ فَلَا تَسْتَعْجِلُوهُ
Maksudnya
: “
Telah hampir datangnya janji yang telah ditetapkan oleh Allah, maka janganlah kamu minta disegerakan.”
[11]
Semoga Allah tempatkan kita bersama golongan soleh yang akhirnya melayakkan kita menduduki syurga-Nya. Amin.
Wallahu a’lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Mu’tamad fi al-Fiqh al-Syafi’i
, 1/69
[2]
 Lihat
al-Budur al-Tali`ah Syarh Risalah al-Jami`ah
,
hlm. 123
[3]
  (Surah al-Maidah: 6)
[4]
 Lihat
Tafsir al-Sa’di
, hlm. 222
[5]
 Riwayat al-Bukhari (1897) dan Muslim (1705)
[6]
 Lihat
Syarh al-Nawawi ‘ala Sahih Muslim
, 6/100
[7]
 Lihat
Fath al-Bari
, 7/37
[8]
 Riwayat Muslim (234), Abu Daud (169), al-Nasa’ie (148), Ibn Majah (470) dan al-Tirmizi (55)
[9]
 (Surah al-Ankabut: 69)
[10]
 Lihat
al-Tafsir al-Kabir
, 25/94
[11]
 (Surah al-Nahl: 1)


#902 Bercumbuan Sehingga Keluar Mani Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah dibenarkan seorang lelaki itu bercumbuan dan bermesraan dengan isterinya di bulan Ramadhan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Aisyah R.Anha, beliau berkata:
كَانَ رَسُولُ اللَّهِ صلى الله عليه وسلم يُقَبِّلُ إِحْدَى نِسَائِهِ وَهُوَ صَائِمٌ
Maksudnya:
 “
Rasulullah SAW mencium salah seorang isteri Baginda dalam keadaan Baginda sedang berpuasa
.”
[1]
Begitu juga dalam riwayat Aisyah R.Anha yang lain, beliau berkata:
كَانَ رَسُولُ اللَّهِ صلى الله عليه وسلم يُقَبِّلُ وَهُوَ صَائِمٌ وَيُبَاشِرُ وَهُوَ صَائِمٌ وَلَكِنَّهُ كَانَ أَمْلَكَ لإِرْبِهِ
Maksudnya:
 “
Rasulullah SAW mencium (isterinya) dalam keadaan Baginda sedang berpuasa. Baginda juga bermesra-mesraan (dengan isterinya) dalam keadaan Baginda berpuasa, akan tetapi Baginda ialah orang yang paling kuat menahan syahwatnya
.”
[2]
Secara umumnya, perbuatan bermesraan sesama suami isteri adalah suatu perkara yang menjadi lumrah dalam kehidupan rumah tangga. Berdasarkan hadith-hadith di atas, kita mengetahui bahawa Rasulullah SAW juga mencium dan bermesra-mesraan dengan para isteri Baginda.
Berbalik kepada soalan yang diajukan, Imam al-Nawawi menyebutkan dalam kitabnya bahawa dihukumkan sebagai makruh bagi sesiapa yang bercumbuan — dan bermesraan — dalam keadaan dia sedang berpuasa jika terangsang syahwatnya dan tidak dihukumkan sebagai makruh bagi selainnya — yang mampu mengawal nafsunya. Namun, yang utamanya adalah meninggalkan perbuatan tersebut. Begitu juga tidak ada beza antara orang tua dan orang muda kerana perkara yang diambil kira ialah terangsang syahwat dan dikhuatiri keluarnya air mani. Dalam erti kata lain, jika seorang tua ataupun muda itu kuat untuk terangsang syahwatnya, maka hukumnya adalah makruh, dan jika tidak terangsang syahwatnya, maka hukumnya tidak makruh. Akan tetapi yang utamanya meninggalkan perbuatan bercumbuan itu, tidak kira mencium pipi, mulut atau selainnya. Begitu juga perbuatan bermesra-mesraan dengan tangan dan berpelukan, hukumnya adalah sama dengan hukum bercumbuan.
Kemudian, hukum makruh yang dimaksudkan bagi sesiapa yang terangsang syahwatnya ialah makruh
tahrim
. Ini merupakan pendapat pengarang
al-Muhazzab
, al-Qadhi Abu al-Tayyib, al-‘Abdari dan lain-lain ulama dalam kalangan mazhab Syafi‘i. Manakala sebahagian lagi pula berpendapat, hukum makruh di sini ialah makruh
tanzih
 selagi mana tidak keluar air mani. Inilah pendapat yang disahihkan oleh al-Mutawalli. Namun, al-Rafi‘i dan selainnya menyebutkan, pendapat yang paling sahih ialah makruh
tahrim
. Selain daripada itu, apabila seseorang itu berciuman dan tidak keluar air mani, maka puasanya tidak terbatal tanpa sebarang khilaf di sisi ulama mazhab Syafi‘i, tidak kira bagi mereka yang berpendapat makruh
tahrim
 atau
tanzih
.
Seterusnya, menurut Ibn al-Munzir, di antara mereka yang memberi kelonggaran (
rukhsah
) dalam hal mencium ini ialah Umar, Ibn Abbas, Abu Hurairah, Aisyah, ‘Ata’, al-Sya‘bi, al-Hasan, Ahmad dan Ishaq. Di samping itu, Sa‘ad bin Abu Waqqas menganggap tiada masalah untuk bermesraan dengan isteri bagi orang yang berpuasa. Manakala Ibn Umar pula melarang hal tersebut. Imam Malik menghukumkan makruh perbuatan berciuman ini bagi orang muda dan tua dalam bulan Ramadhan. Selain itu, terdapat sebahagian ulama berpendapat, ia diharuskan kepada orang tua dan tidak kepada orang muda, dan di antara ulama yang berpendapat seperti ini ialah Ibn Abbas. Selain itu, mazhab Abu Hanifah dalam isu ini adalah sama dengan mazhab Syafi‘i.
Di samping itu, seluruh fuqaha menyebutkan bahawa perbuatan berciuman itu tidak membatalkan puasa melainkan berlakunya
inzal
 (keluar air mani). Oleh itu, sekiranya keluar air mani, maka puasanya batal dan wajib ke atasnya untuk menggantikannya tanpa dikenakan kafarah.
[3]
 Dr. Muhammad al-Zuhaili juga ada menyebutkan dalam kitabnya bahawa termasuk dalam perkara yang membatalkan puasa adalah apabila keluarnya air mani dengan sengaja tanpa bersetubuh seperti berciuman, beronani dengan tangannya atau dengan tangan isterinya atau melalui sentuhan kerana ia dikira sebagai
inzal
 (keluarnya air mani) dengan cara
mubasyarah
 (berseronok dengan bersentuhan tanpa lapik).
[4]
 Begitu juga Ibn Qudamah menyebutkan, sekiranya seseorang itu mencium isterinya, lalu keluar air mani, maka terbatallah puasanya tanpa sebarang khilaf yang diketahui.
[5]
 Justeru, difahami bahawa puasanya tidak terbatal semata-mata disebabkan perbuatan berciuman, tetapi disebabkan oleh keluarnya air mani kerana perbuatan itu. Hal ini adalah berdasarkan kepada hadith yang diriwayatkan oleh Umar bin al-Khattab, beliau berkata:
يَا رَسُولَ اللَّهِ صَنَعْتُ الْيَوْمَ أَمْرًا عَظِيمًا قَبَّلْتُ وَأَنَا صَائِمٌ  قَالَ: أَرَأَيْتَ لَوْ مَضْمَضْتَ مِنَ الْمَاءِ وَأَنْتَ صَائِمٌ
Maksudnya:
 “
Wahai Rasulullah, hari ini aku telah lakukan sesuatu yang berat. Aku telah mencium (isteriku) dalam keadaan aku berpuasa. Maka Baginda SAW menjawab: ‘Apa pendapat kamu sekiranya kamu berkumur-kumur dalam keadaan kamu sedang berpuasa?’
”
[6]
Imam al-Nawawi ketika mengulas hadith ini menyatakan, Baginda SAW menyamakan perbuatan mencium itu dengan berkumur-kumur. Sesungguhnya telah sabit bahawa jika seseorang itu berkumur-kumur lalu air sampai ke dalam rongganya, maka ia membatalkan puasa, dan sekiranya air tidak sampai ke dalam rongganya, maka ia tidak membatalkan puasanya. Justeru, ini menunjukan bahawa perbuatan berciuman itu adalah sama sepertinya — yakni berkumur-kumur.
[7]
Kesimpulannya
Oleh itu, berdasarkan kepada perbahasan di atas, kami berpendapat bahawa perbuatan seseorang mencium isterinya dalam keadaan dia berpuasa, hukumnya adalah makruh sekiranya perkara itu menyebabkan syahwatnya terangsang atau dikhuatiri keluarnya air mani, dan tidak makruh jika dia mampu untuk menjaga dirinya daripada hal itu. Tidak kira dia seorang lelaki tua mahupun pemuda. Namun, adalah lebih baik untuk dia meninggalkan perbuatan berciuman itu, ketika dia sedang berpuasa. Begitu juga puasanya tidak terbatal selagi mana tidak keluar air mani. Ini adalah sebagaimana pendapat muktamad dalam mazhab Syafi‘i.
Walau bagaimanapun, jika perbuatan berciuman atau bermesraan itu menyebabkan keluarnya air mani, maka puasanya adalah terbatal. Dia wajib menggantikan puasa itu dan tiada kafarah dikenakan ke atasnya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Riwayat Muslim (1106)
[2]
 Riwayat Abu Daud (2382)
[3]
 Lihat
al-Majmu‘ Syarh al-Muhazzab
, 6/355.
[4]
 Lihat
al-Mu‘tamad fi al-Fiqh al-Syafi‘i
, 2/184.
[5]
 Lihat
al-Mughni
, 4/361.
[6]
 Riwayat Abu Daud (2385)
[7]
 Lihat
al-Majmu‘ Syarh al-Muhazzab
, 6/321.


#903 Bacaan Zikir Selepas Solat Witir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah terdapat zikir yang sabit boleh dibaca dan diamalkan selepas solat witir terutamanya dalam bulan Ramadhan ini? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Zikir ialah satu istilah yang suci daripada Ilahi. Hal ini adalah seperti yang didefinisikan oleh Syeikh ‘Abd al-Rahman al-Sa‘di, zikir secara umum adalah meliputi segala perkara yang mendekatkan seseorang hamba dengan Allah SWT dari segi aqidah, pemikiran, amalan hati, amalan badan atau pujian ke atas Allah atau mempelajari ilmu berfaedah atau mengajarinya atau seumpama dengannya.
[1]
Secara khususnya pula, zikir merujuk kepada lafaz-lafaz tertentu yang disyariatkan oleh Allah SWT seperti membaca al-Quran, menyebut nama-nama dan sifat-sifat-Nya yang Maha Tinggi dengan bibir atau di dalam hati sebagaimana yang termaktub di dalam al-Quran, atau pun lafaz-lafaz yang disyariatkan menerusi lidah Rasulullah SAW yang memberi erti pujian, penyucian, pengudusan dan pengesaan terhadap Allah SWT.
[2]
 Selain daripada itu, Ibn ‘Allan pula menyimpulkannya sebagai apa yang kita ibadahkan berdasarkan lafaz-lafaz yang ditentukan oleh pembuat syariat (Allah SWT) bertujuan bagi mengagungkan Allah SWT dan memuji-muji-Nya.
[3]
Ini bermakna, zikir pada asasnya adalah sesuatu yang amat dituntut di dalam agama. Bahkan ayat-ayat al-Quran banyak menyentuh tentang perintah supaya kita berzikir kepada Allah SWT. Ada antara perintah tersebut berbentuk wajib seperti berzikir mengingati Allah SWT melalui solat lima waktu sebagaimana firman Allah SWT:
إِنَّنِي أَنَا اللَّهُ لَا إِلَهَ إِلَّا أَنَا فَاعْبُدْنِي وَأَقِمِ الصَّلَاةَ لِذِكْرِي
Maksudnya:
 “
Sesungguhnya Akulah Allah; tiada Tuhan melainkan Aku; oleh itu, sembahlah akan daku, dan dirikanlah sembahyang untuk mengingati daku
.”
[4]
Manakala ayat-ayat yang menyebut tentang perintah berzikir tanpa menyebut bentuk ibadah tertentu adalah tersangat banyak. Cukup dinyatakan di sini ayat 41 dalam surah al-Ahzab yang memerintahkan kita supaya memperbanyakkan zikir kepada Allah SWT secara umum. Allah SWT berfirman dalam ayat tersebut:
يَا أَيُّهَا الَّذِينَ آمَنُوا اذْكُرُوا اللَّهَ ذِكْرًا كَثِيرًا، وَسَبِّحُوهُ بُكْرَةً وَأَصِيلًا
Maksudnya:
 “
Wahai orang yang beriman, (untuk bersyukur kepada Allah) ingatlah serta sebutlah nama Allah dengan ingatan serta sebutan yang sebanyak-banyaknya
.”
[5]
Berbalik kepada soalan yang diajukan, menurut Imam al-Nawawi, selepas seseorang itu selesai menunaikan solat witir, dia digalakkan (sunat) untuk membaca sebanyak tiga kali zikir:
سُبْحَانَ الـمَلِكِ القُدُّوسِ
Maksudnya:
 “
Maha Suci (Allah) Yang Maha Menguasai Lagi Maha Suci
.”
Kemudian mengucapkan atau berdoa:
اللَّهُمَّ إنِّي أَعُوذُ بِرِضَاكَ مِنْ سَخَطِكَ وَبِمُعَافَاتِكَ مِنْ عُقُوبَتِكَ وَأَعُوذُ بِكَ مِنْكَ لَا أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ
Maksudnya:
 “
Ya Allah, dengan keredhaan-Mu, aku mohon perlindungan daripada kemurkaan-Mu. Dengan keampunan-Mu, aku mohon perlindungan daripada hukuman-Mu. Dan dengan hikmah-Mu, aku mohon perlindungan daripada takdir yang buruk. Tidak terhitung pujian untuk-Mu. Engkau sebagaimana pujian yang Engkau pujikan kepada Diri-Mu.
”
Kemudian, Imam al-Nawawi menyatakan bahawa kedua-dua zikir ini adalah berdasarkan kepada dua hadith yang sahih, yang terdapat dalam sunan Abi Daud dan selainnya,
[6]
 seperti mana riwayat daripada Ubai bin Ka‘ab,  beliau berkata:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يَقْرَأُ فِي الْوِتْرِ بِسَبِّحِ اسْمَ رَبِّكَ الْأَعْلَى، وَفِي الرَّكْعَةِ الثَّانِيَةِ بِقُلْ يَا أَيُّهَا الْكَافِرُونَ، وَفِي الثَّالِثَةِ بِقُلْ هُوَ اللَّهُ أَحَدٌ، وَلَا يُسَلِّمُ إِلَّا فِي آخِرِهِنَّ، وَيَقُولُ – يَعْنِي بَعْدَ التَّسْلِيمِ -: «سُبْحَانَ الْمَلِكِ الْقُدُّوسِ»، ثَلَاثًا
Maksudnya:
 “
Rasulullah SAW membaca dalam witirnya (pada rakaat pertama) dengan surah
 ‘سَبِّحِ اسْمَ رَبِّكَ الْأَعْلَى’,
pada rakaat kedua dengan surah
 ‘قُلْ يَا أَيُّهَا الْكَافِرُونَ،’,
dan pada rakaat ketiga dengan surah
 ‘قُلْ هُوَ اللَّهُ أَحَدٌ’.
Baginda tidak memberi salam melainkan pada rakaat yang terakhir dan mengucapkan — yakni selepas memberi salam
—: ‘سُبْحَانَ الْمَلِكِ الْقُدُّوسِ’
sebanyak tiga kali
.”
[7]
Begitu juga terdapat riwayat daripada Ali bin Abu Talib R.A, beliau berkata:
أَنَّ رَسُولُ اللهِ – صلى اللهُ عليه وسلَّم – يَقُولُ فِي آخِرِ وِتْرِهِ : اللَّهُمَّ إِنِّي أَعُوذُ بِرِضَاكَ مِنْ سَخَطِكَ وَأَعُوذُ بِمُعَافَاتِكَ مِنْ عُقُوبَتِكَ , وَأَعُوذُ بِكَ مِنْكَ , لَا أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ
Maksudnya:
 “
Rasulullah SAW berdoa pada akhir witir Baginda: ‘Ya Allah, dengan keredhaan-Mu, aku mohon perlindungan daripada kemurkaan-Mu. Dengan keampunan-Mu, aku mohon perlindungan daripada hukuman-Mu. Dan dengan hikmah-Mu, aku mohon perlindungan daripada takdir yang buruk. Tidak terhitung pujian untuk-Mu. Engkau sebagaimana pujian yang Engkau pujikan kepada Diri-Mu.
’”
[8]
Kesimpulannya
Oleh itu, jelaslah bahawa sememangnya terdapat hadith yang menyebutkan mengenai zikir secara khusus yang boleh dibaca selepas solat witir iaitu kita digalakkan dan disunatkan selepas selesai solat witir untuk membaca sebanyak tiga kali zikir, “سُبْحَانَ الْمَلِكِ الْقُدُّوسِ”, kemudian mengucapkan atau berdoa selepasnya dengan doa:
اللَّهُمَّ إِنِّي أَعُوذُ بِرِضَاكَ مِنْ سَخَطِكَ وَأَعُوذُ بِمُعَافَاتِكَ مِنْ عُقُوبَتِكَ , وَأَعُوذُ بِكَ مِنْكَ , لَا أُحْصِي ثَنَاءً عَلَيْكَ أَنْتَ كَمَا أَثْنَيْتَ عَلَى نَفْسِكَ
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
al-Riyadh al-Nadhirah
, hlm. 245.
[2]
 Lihat
al-Zikr wa Atharuh fi Dunya al-Muslim wa Akhiratih
, hlm. 17-20.
[3]
 Lihat
al-Futuhat al-Rabbaniyyah Syarh al-Azkar al-Nawawiyyah
, 1/396.
[4]
 Surah Taha: 14
[5]
 Surah al-Ahzab: 41-42
[6]
 Lihat
al-Majmu‘ Syarh al-Muhazzab
, 4/16; Lihat juga
Tuhfah al-Muhtaj
, 2/227.
[7]
 Riwayat al-Nasa’i (1701)
[8]
 Riwayat Abu Dawud (1427); al-Tirmizi (3566); al-Nasa’i (1747); Ibn Majah (1179) dan Ahmad (1295). Syeikh Syu‘aib al-Arna’ut dalam
Takhrij al-Musnad
 (1259) menyatakan hadith ini sanadnya adalah kuat.


#904 Berjimak dengan Isteri Pada Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum berjimak dengan isteri pada siang Ramadhan? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أُحِلَّ لَكُمۡ لَيۡلَةَ ٱلصِّيَامِ ٱلرَّفَثُ إِلَىٰ نِسَآئِكُم
Maksudnya:
 “
Telah dihalalkan buat kamu pada malam hari puasa itu untuk bersama dengan isteri kamu
.”
[1]
Cara memahami hukum berdasarkan ayat ini adalah dengan menggunakan kaedah
mantuq
 dan juga
mafhum
 dalam usul fiqh.
Mantuq
 bermaksud perkara yang dituturkan manakala
mafhum
 pula bererti sesuatu yang difahami daripada ayat yang dituturkan. Oleh itu, apabila Allah SWT menyatakan bahawa telah dihalalkan bagi kita untuk bersama dengan isteri pada malam hari puasa, maka ini merupakan
mantuq
 (yang dituturkan). Manakala
mafhum
 — yakni yang difahami — daripada ayat ini pula adalah haramnya bersama dengan isteri di siang hari bulan puasa.
Berbalik kepada soalan yang diajukan, bersetubuh dengan isteri pada siang hari Ramadhan, termasuk dalam perkara yang membatalkan puasa. Mengenai hal ini, Dr. Muhammad al-Zuhaili menyebutkan, persetubuhan pada siang hari Ramadhan secara sengaja membatalkan puasa secara ijmak ulama, sekalipun tidak berlaku
inzal
 — yakni keluar air mani. Manakala persetubuhan yang dilakukan pada malam hari Ramadhan tidak menjejaskan puasanya berdasarkan ayat di atas kerana perkataan “ٱلرَّفَثُ” dalam ayat itu bermaksud jimak.
[2]
Selain itu, dinyatakan dalam
al-Fiqh al-Manhaji
 bahawa sesiapa yang sengaja membatalkan puasa Ramadhan dengan melakukan persetubuhan, dengan syarat dia menyedari bahawa dirinya berpuasa, mengetahui perbuatannya itu haram dan bukan dalam bermusafir yang diberikan keringanan, maka dia wajib dikenakan kaffarah. Justeru, mereka yang terlupa dirinya sedang berpuasa Ramadhan, jahil tentang haramnya membatalkan puasa selain puasa Ramadhan dengannya, sengaja membatalkan puasa Ramadhan selain persetubuhan atau dalam musafir yang diharuskan berbuka, lalu dia melakukan persetubuhan, dalam semua keadaan tersebut, dia wajib qadha’ sahaja puasanya yang ditinggalkan itu tanpa kaffarah.
Begitu juga kaffarah hanya wajib ke atas suami yang melakukan persetubuhan dan kaffarah tidak wajib ke atas isteri atau perempuan yang disetubuhi, sekalipun mereka berpuasa.  Hal ini kerana jenayah atau kejahatan orang yang menyetubuhinya adalah lebih berat. Oleh itu, dia lebih sesuai dikenakan kaffarah tersebut.
[3]
 Dr. Muhammad al-Zuhaili juga ada menyebutkan, diwajibkan kaffarah hanya kepada suami yang berjimak dan tidak ada apa-apa dikenakan ke atas isteri, sekalipun dia berpuasa. Hal ini kerana kaffarah itu merupakan hak harta yang khusus dengan sebab jimak, maka dikhususkan pada lelaki dengannya dan bukannya pada perempuan seperti mahar. Begitu juga kerana perbuatan berjimak itu disandarkan kepada suami, maka dengan sebab itulah diwajibkan ke atasnya kaffarah. Sekalipun begitu, wajib ke atas perempuan menggantikan (qadha’) puasanya sahaja.
[4]
Seterusnya, kaffarah yang wajib — secara tertib dan tidak boleh pergi kepada yang seterusnya melainkan tidak mampu pada yang sebelumnya — kerana membatalkan puasa Ramadhan dengan persetubuhan ialah:
Membebaskan seorang hamba sahaya yang beragama Islam sama ada lelaki atau perempuan.
Sekiranya tidak mampu, dia hendaklah berpuasa dua bulan berturut-turut.
Dan jika tidak mampu, dia hendaklah memberi makan 60 orang miskin setiap orang secupak makanan kebiasaan penduduk negeri itu.
Jika tidak mampu juga, kaffarah tetap menjadi tanggungannya sehinggalah dia mampu melakukan satu daripadanya.
[5]
Hal ini adalah berdasarkan kepada hadith daripada Abu Hurairah R.A, beliau berkata:
بَيْنَمَا نَحْنُ جُلُوسٌ عِنْدَ النَّبِيِّ صَلَّى اللهُ عَلَيْهِ وَسَلَّمَ، إِذْ جَاءَهُ رَجُلٌ فَقَالَ: يَا رَسُولَ اللَّهِ هَلَكْتُ. قَالَ: «مَا لَكَ؟» قَالَ: وَقَعْتُ عَلَى امْرَأَتِي وَأَنَا صَائِمٌ، فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «هَلْ تَجِدُ رَقَبَةً تُعْتِقُهَا؟» قَالَ: لاَ، قَالَ: «فَهَلْ تَسْتَطِيعُ أَنْ تَصُومَ شَهْرَيْنِ مُتَتَابِعَيْنِ»، قَالَ: لاَ، فَقَالَ: «فَهَلْ تَجِدُ إِطْعَامَ سِتِّينَ مِسْكِينًا». قَالَ: لاَ، قَالَ: فَمَكَثَ النَّبِيُّ صَلَّى اللهُ عَلَيْهِ وَسَلَّمَ، فَبَيْنَا نَحْنُ عَلَى ذَلِكَ أُتِيَ النَّبِيُّ صَلَّى اللهُ عَلَيْهِ وَسَلَّمَ بِعَرَقٍ فِيهَا تَمْرٌ – وَالعَرَقُ المِكْتَلُ – قَالَ: «أَيْنَ السَّائِلُ؟» فَقَالَ: أَنَا، قَالَ: «خُذْهَا، فَتَصَدَّقْ بِهِ» فَقَالَ الرَّجُلُ: أَعَلَى أَفْقَرَ مِنِّي يَا رَسُولَ اللَّهِ؟ فَوَاللَّهِ مَا بَيْنَ لاَبَتَيْهَا – يُرِيدُ الحَرَّتَيْنِ – أَهْلُ بَيْتٍ أَفْقَرُ مِنْ أَهْلِ بَيْتِي، فَضَحِكَ النَّبِيُّ صَلَّى اللهُ عَلَيْهِ وَسَلَّمَ حَتَّى بَدَتْ أَنْيَابُهُ، ثُمَّ قَالَ: أَطْعِمْهُ أَهْلَكَ
Maksudnya:
 “
Ketika kami sedang duduk di sisi Nabi SAW, tiba-tiba seorang lelaki datang kepadanya, lalu berkata: ‘Wahai Rasulullah! Aku telah binasa.’ Baginda bertanya: ‘Ada apa denganmu?’ Dia menjawab: ‘Aku telah menyetubuhi isteriku, sedangkan aku berpuasa.’ Lalu Nabi SAW bertanya: ‘Adakah engkau boleh mendapatkan hamba untuk dimerdekakan?’ Jawabnya: ‘Tidak.’ Baginda bertanya lagi: ‘Adakah engkau mampu berpuasa dua bulan berturut-turut?’ Jawabnya: ‘Tidak.’ Setelah itu, Baginda bersabda lagi: ‘Adakah engkau mampu memberi makan kepada 60 orang miskin?’ Jawabnya: ‘Tidak.’ Nabi SAW diam seketika. Semasa kami berkeadaan demikian, dibawakan kepada Nabi SAW  satu bakul yang berisi kurma di
dalamnya.
– “العَرَقُ”
ialah
 “المِكْتَلُ”
iaitu
 bakul – Lalu Baginda bersabda: ‘Di manakah orang yang bertanya tadi?’ Dia menjawab: ‘Aku.’ Baginda bersabda: ‘Ambillah ini dan sedekahkanlah ia (sebagai kaffarah).’ Dia bertanya lagi: ‘Adakah (diberikan) ke atas orang yang lebih fakir daripadaku wahai Rasulullah? Demi Allah, tidak ada antara dua tempat berbatu di Madinah – iaitu maksudnya dua tempat berbatu hitam – penghuni rumah yang lebih miskin daripada penghuni rumahku.’ Nabi SAW tertawa sehingga kelihatan giginya, lalu bersabda: ‘Berilah makan (kurma itu) kepada ahli keluargamu.’
”
Kesimpulannya
Oleh itu, berdasarkan kepada perbahasan di atas, kami berpendapat bahawa persetubuhan siang Ramadhan secara sengaja termasuk dalam perkara yang membatalkan puasa. Justeru, perbuatan itu membatalkan puasa kedua-duanya — yakni suami isteri — dan mereka wajib menggantikannya semula. Selain itu, diwajibkan juga kaffarah kepada suami yang berjimak pada siang Ramadhan dengan sengaja, dengan syarat dia menyedari bahawa dirinya berpuasa, mengetahui perbuatannya itu haram dan bukan dalam bermusafir yang diberikan keringanan.
Begitu juga, kaffarah yang wajib itu mestilah mengikut tertib, yakni tidak boleh pergi kepada yang seterusnya melainkan tidak mampu pada yang sebelumnya. Bermula dengan pembebasan hamba yang beragama Islam. Jika tidak mampu berpuasa dua bulan berturut-turut, dan jika tidak mampu juga, memberi makan 60 orang miskin setiap orang secupak makanan kebiasaan penduduk negeri itu. Jika tidak mampu juga, kaffarah tetap menjadi tanggungannya sehinggalah dia mampu melakukan satu daripadanya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/184.
[3]
 Lihat
al-Fiqh al-Manhaji
, 3/116.
[4]
 Lihat
al-Mu‘tamad fi al-Fiqh al-Syafi‘i
, 2/204.
[5]
 Lihat
al-Fiqh al-Manhaji
, 3/115;
al-Mu‘tamad fi al-Fiqh al-Syafi‘i
, 2/204.


#905 Onani Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bagaimanakah status puasa orang yang beronani sehingga keluar air mani dan adakah dia dikenakan kafarah? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Onani ialah perbuatan mengeluarkan mani dengan tangan.
[1]
 Lafaz “الاسْتِمْنَاء” atau onani berasal daripada kata terbitan “اسْتَمْنَى” iaitu usaha mengeluarkan air mani. Manakala dari sudut istilah pula ia bermaksud mengeluarkan air mani tanpa melalui proses persetubuhan, sama ada secara haram seperti menggunakan tangan bagi memenuhi tuntutan syahwat, ataupun secara tidak haram, seperti mengeluarkan air mani melalui tangan isteri.
[2]
Kebanyakan ulama berpendapat perbuatan onani adalah haram. Firman Allah SWT:
وَالَّذِينَ هُمْ لِفُرُوجِهِمْ حَافِظُونَ إِلَّا عَلَىٰ أَزْوَاجِهِمْ أَوْ مَا مَلَكَتْ أَيْمَانُهُمْ فَإِنَّهُمْ غَيْرُ مَلُومِينَ فَمَنِ ابْتَغَىٰ وَرَاءَ ذَٰلِكَ فَأُولَٰئِكَ هُمُ الْعَادُونَ
Maksudnya:

“(Dan golongan yang beriman itu) adalah mereka yang memelihara kemaluan mereka. Melainkan ke atas para isteri mereka atau hamba-hamba sahaya mereka, sesungguhnya mereka itu tidak tercela. Maka sesiapa yang mencari-cari di sebalik itu mereka merupakan golongan yang melampaui batas.”
[3]
Imam al-Syafi‘i ketika mengulas ayat di atas menyebutkan, tidak halal menggunakan zakar melainkan kepada isteri atau kepada hamba perempuan yang dimiliki. Begitu juga tidak halal perbuatan
istimna’
 — yakni mengeluarkan air mani.
[4]
Seterusnya, perbuatan onani yang mewajibkan pelakunya untuk mandi wajib, diikat dengan syarat keluarnya air mani. Sekiranya air mani tidak keluar disebabkan oleh zakar yang menahannya daripada keluar dan dia tidak mengetahui — atau nampak tanda-tanda — mengenai keluarnya air mani tersebut selepas itu, maka majoriti ulama termasuk mazhab Syafi‘i berpendapat tidak perlu mandi wajib.
[5]
 Begitulah juga halnya dengan seorang perempuan yang beronani, diwajibkan ke atasnya untuk mandi wajib jika keluar air mani dan tidak diwajibkan untuk mandi jika tidak keluar air mani.
[6]
Perkara ini juga adalah berdasarkan kepada hadith Aisyah R.Anha, beliau berkata:
سُئِلَ رَسُولُ اللَّهِ صَلَّى اللهُ عَلَيْهِ وَسَلَّمَ عَنِ الرَّجُلِ يَجِدُ الْبَلَلَ وَلاَ يَذْكُرُ احْتِلاَمًا قَالَ : يَغْتَسِلُ. وَعَنِ الرَّجُلِ يَرَى أَنَّهُ قَدِ احْتَلَمَ وَلاَ يَجِدُ الْبَلَلَ قَالَ: لاَ غُسْلَ عَلَيْهِ. فَقَالَتْ أُمُّ سُلَيْمٍ: الْمَرْأَةُ تَرَى ذَلِكَ أَعَلَيْهَا غُسْلٌ قَالَ: نَعَمْ ، النِّسَاءُ شَقَائِقُ الرِّجَالِ
Maksudnya:

“Rasulullah SAW ditanya tentang seorang lelaki yang mendapati dirinya basah tetapi dia tidak ingat mimpinya. Rasulullah SAW menjawab: ‘Dia hendaklah mandi.’ Baginda juga ditanya tentang seorang lelaki yang bermimpi tetapi mendapati dirinya tidak basah. Baginda menjawab: ‘Dia tidak wajib mandi.’ Kemudian Ummu Sulaim pula bertanya: ‘Jika perempuan bermimpi demikian, adakah dia wajib mandi?’ Rasulullah SAW menjawab: ‘Ya, kerana perempuan ialah pasangan kepada lelaki.’”
[7]
Berbalik kepada soalan yang diajukan, umumnya perbuatan onani (mengeluarkan air mani dengan sengaja) termasuk dalam perkara yang membatalkan puasa — sekiranya keluar air mani — sebagaimana disebutkan oleh Imam al-Nawawi.
[8]
 Menurut Dr. Muhammad al-Zuhaili, apabila keluarnya air mani dengan sengaja tanpa bersetubuh seperti berciuman, beronani dengan tangannya atau dengan tangan isterinya atau melalui sentuhan kerana ia dikira sebagai
inzal
 (keluarnya air mani) dengan cara
mubasyarah
 (berseronok dengan bersentuhan tanpa lapik). Adapun jika air mani itu keluar dengan cara tidak sengaja (bukan disebabkan perkara-perkara di atas atau dengan bermesraan) maka hal tersebut tidak membatalkan puasa. Begitu juga, jika dia melihat dengan matanya walaupun diulang-ulang penglihatan tersebut tanpa bersentuhan atau berfikir di dalam hatinya tanpa bersentuhan lalu keluar air mani, maka hal ini tidak membatalkan puasanya kerana tidak berlakunya
mubasyarah
.
[9]
Selain daripada itu, Ibn Qudamah juga ada menyebutkan bahawa sekiranya seseorang itu beronani dengan tangannya, maka sesungguhnya dia telah melakukan perkara haram. Namun, puasanya tidak rosak — yakni terbatal — disebabkan oleh perbuatan onani itu kecuali apabila keluarnya air mani. Justeru, jika keluar air mani kerana perbuatan onani tersebut, maka puasanya terbatal.
[10]
Hal ini adalah berdasarkan kepada hadith daripada Abu Hurairah R.A, bahawa Rasulullah SAW bersabda:
يَتْرُكُ طَعَامَهُ وَشَرَابَهُ وَشَهْوَتَهُ مِنْ أَجْلِي
Maksudnya:
 “
Dia — yakni orang yang berpuasa itu — meninggalkan makanannya, minumannya, serta syahwatnya kerana Aku
.”
[11]
Oleh itu, dapat difahami daripada hadith ini bahawa sebagaimana makan dan minum membatalkan puasa, begitulah juga perbuatan seseorang yang mendatangi syahwatnya dengan cara beronani turut membatalkan puasa. Tambahan lagi, Imam al-Nawawi menegaskan, apabila seseorang itu mengeluarkan air maninya dengan sengaja (beronani), maka batallah puasanya dan tiada kafarah dikenakan ke atasnya.
[12]
 Tiada kafarah dikenakan ke atasnya kerana kafarah diwajibkan ke atas orang yang berjimak dengan isterinya pada siang hari Ramadhan.
Kesimpulannya
Oleh itu, berdasarkan kepada perbahasan di atas, kami berpendapat bahawa puasa seseorang yang beronani adalah terbatal jika keluar air mani disebabkan oleh perbuatan onaninya itu kerana ia termasuk dalam perkara mengeluarkan air mani dengan sengaja. Namun, jika tidak keluar air mani, maka puasanya masih dikira sah. Akan tetapi dia telah melakukan sesuatu perkara yang haram yang sepatutnya dijauhi. Apatah lagi melakukannya di bulan yang mulia ini iaitu bulan Ramadhan.
Begitu juga tiada sebarang kafarah dikenakan ke atas mereka yang puasanya terbatal kerana onani kerana kafarah hanya diwajibkan ke atas orang yang berjimak dengan isterinya pada siang hari Ramadhan, dan dia wajib menggantikan semula puasa hari yang ditinggalkan itu.
Kami juga mengambil kesempatan di sini menasihati semua, marilah kita sama-sama berusaha untuk mencapai darjat puasa yang terbaik iaitu puasa khusus atau puasa khusus lagi khusus, dan bukannya semata-mata puasa awam sebagaimana yang ditegaskan oleh Imam al-Ghazali.
[13]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 6 April 2022 bersamaan 4 Ramadhan 1443H

[give_form id=”14962″]

[1]
 Lihat
Kamus Dewan Edisi Keempat
, hlm. 1097.
[2]
 Lihat
al-Mausu‘ah al-Fiqhiyyah al-Kuwaitiyyah
, 4/97.
[3]
 Surah al-Mukminun: 5 – 7
[4]
 Lihat
al-Umm
, 5/102.
[5]
 Lihat
al-Majmu‘ Syarh al-Muhazzab
, 2/140.
[6]
 Lihat
al-Mausu‘ah al-Fiqhiyyah al-Kuwaitiyyah
, 4/99.
[7]
 Riwayat Abu Daud (236)
[8]
 Lihat
Raudhah al-Talibin
, 2/356.
[9]
 Lihat
al-Mu‘tamad fi al-Fiqh al-Syafi‘i
, 2/184.
[10]
 Lihat
al-Mughni
, 4/363.
[11]
 Riwayat al-Bukhari (1894)
[12]
 Lihat
al-Majmu‘ Syarh al-Muhazzab
, 6/342.
[13]
 Lihat
Ihya’ ‘Ulum al-Din
, 1/234.


#906 Makan dan Minum pada Siang Ramadhan kerana Terlupa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum makan dan minum pada siang bulan puasa kerana terlupa? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya umat telah bersepakat mengenai haramnya makan dan minum bagi orang yang sedang berpuasa — pada siang hari — jika ia dilakukan dengan sengaja. Hal ini kerana menahan diri daripada makan dan minum adalah maksud atau tujuan puasa itu sendiri berdasarkan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya
: “
Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib)
.”
[1]
Justeru, sekiranya seseorang itu makan dan minum, dalam keadaan dia sedar atau mengetahui bahawa dia sedang berpuasa, mengetahui tentang haramnya perbuatan itu, dan mempunyai pilihan, maka puasanya terbatal kerana perbuatan makan dan minumnya itu bertentangan dengan tujuan puasa tanpa sebarang keuzuran. Walau bagaimanapun, sekiranya dia makan dan minum pada siang Ramadhan dalam keadaan terlupa bahawa dia sedang berpuasa, maka dalam hal ini, puasanya tidak terbatal dan masih lagi dikira sah.
[2]
Hal ini adalah berdasarkan kepada riwayat daripada Abu Hurairah R.A, bahawa Rasulullah SAW bersabda:
إِذَا نَسِيَ فَأَكَلَ وَشَرِبَ فَلْيُتِمَّ صَوْمَهُ، فَإِنَّمَا أَطْعَمَهُ اللَّهُ وَسَقَاهُ
Maksudnya:
 “
Sekiranya seseorang itu terlupa (bahawa dia sedang berpuasa), lalu dia makan atau minum, maka hendaklah dia menyempurnakan puasanya, kerana sesungguhnya Allah SWT yang telah memberinya makan dan minum.
”
[3]
Hadith di atas secara jelas menyebutkan bahawa perbuatan makan dan minum dalam keadaan terlupa bagi bagi orang yang berpuasa itu tidak membatalkan puasa. Begitu juga dia tidak perlu menggantikan (qadha’) puasanya semula, mahupun dikenakan kaffarah,
[4]
 sebagaimana riwayat yang lain daripada Abu Hurairah R.A, bahawa Rasulullah SAW bersabda:
مَن أفطَر في شهرِ رمضانَ ناسيًا فلا قضاءَ عليه ولا كفّارةَ
Maksudnya:
 “
Sesiapa yang berbuka puasa pada bulan Ramadhan dalam keadaan terlupa, maka tiada qadha’ mahupun kaffarah ke atasnya
.”
[5]
Berdasarkan hadith di atas, jelas menunjukan bahawa perbuatan makan dan minum dalam keadaan terlupa bagi orang yang berpuasa itu tidak membatalkan puasa, sebaliknya puasa mereka masih dianggap sah. Oleh sebab itu, Baginda mengarahkan supaya golongan yang terlupa ini untuk meneruskan puasa tersebut. Selain daripada itu juga, tidak kira makanan atau minuman itu dalam kuantiti yang sedikit atau banyak berdasarkan kepada keumuman hadith.
[6]
Kesimpulannya
Oleh itu, berdasarkan kepada perbahasan di atas, kami berpendapat bahawa makan dan minum pada siang Ramadhan dalam keadaan terlupa bahawa mereka sedang berpuasa, tidak membatalkan puasanya dan puasa mereka masih lagi dikira sah. Perkara ini bertepatan dengan riwayat daripada Zar al-Ghifari R.A, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي الْخَطَأَ وَالنِّسْيَانَ وَمَا اسْتُكْرِهُوا عَلَيْهِ
Maksudnya:
 “
Sesungguhnya Allah mengampunkan ke atas umatku (perbuatan-perbuatan yang dilakukan) secara tersilap, terlupa, dan juga suatu yang dipaksa ke atas mereka.
”
[7]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/180.
[3]
 Riwayat al-Bukhari (1933)
[4]
 Lihat
al-Mu‘tamad fi al-Fiqh al-Syafi‘i
, 2/180.
[5]
 Riwayat Ibn Hibban (3521)
[6]
 Lihat
al-Mu‘tamad fi al-Fiqh al-Syafi‘i
, 2/181
[7]
 Riwayat Ibn Majah (2043)


#907 Berjimak Dengan Isteri Pada Siang Ramadhan kerana Terlupa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya baru berkahwin beberapa minggu sebelum Ramadhan. Baru-baru kami suami isteri telah berjimak pada siang Ramadhan secara tidak sengaja kerana terlupa berada dalam bulan Ramadhan. Justeru, bagaimanakah status puasa kami dan adakah saya sebagai suami dikenakan kaffarah? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
أُحِلَّ لَكُمۡ لَيۡلَةَ ٱلصِّيَامِ ٱلرَّفَثُ إِلَىٰ نِسَآئِكُم
Maksudnya:
 “
Telah dihalalkan buat kamu pada malam hari puasa itu untuk bersama dengan isteri kamu
.”
[1]
Cara memahami hukum berdasarkan ayat ini adalah dengan menggunakan kaedah
mantuq
 dan juga
mafhum
 dalam usul fiqh.
Mantuq
 bermaksud perkara yang dituturkan manakala
mafhum
 pula bererti sesuatu yang difahami daripada ayat yang dituturkan. Oleh itu, apabila Allah SWT menyatakan bahawa telah dihalalkan bagi kita untuk bersama dengan isteri pada malam hari puasa, maka ini merupakan
mantuq
 (yang dituturkan). Manakala
mafhum
 — yakni yang difahami — daripada ayat ini pula adalah haramnya bersama dengan isteri di siang hari bulan puasa.
Secara umumnya bersetubuh dengan isteri pada siang hari Ramadhan, termasuk dalam perkara yang membatalkan puasa. Mengenai hal ini, Dr. Muhammad al-Zuhaili menyebutkan, persetubuhan pada siang hari Ramadhan secara sengaja membatalkan puasa secara ijmak ulama, sekalipun tidak berlaku
inzal
 — yakni keluar air mani. Manakala persetubuhan yang dilakukan pada malam hari Ramadhan tidak menjejaskan puasanya berdasarkan ayat di atas kerana perkataan “ٱلرَّفَثُ” dalam ayat itu bermaksud jimak. Walau bagaimanapun, jika persetubuhan itu terjadi dalam keadaan terlupa bahawa mereka sedang berpuasa, maka ia tidak membatalkan puasa.Hal ini adalah berdasarkan kepada riwayat daripada Abu Hurairah R.A, bahawa Rasulullah SAW bersabda:
إِذَا نَسِيَ فَأَكَلَ وَشَرِبَ فَلْيُتِمَّ صَوْمَهُ، فَإِنَّمَا أَطْعَمَهُ اللَّهُ وَسَقَاهُ
Maksudnya:
 “
Sekiranya seseorang itu terlupa (bahawa dia sedang berpuasa), lalu dia makan atau minum, maka hendaklah dia menyempurnakan puasanya, kerana sesungguhnya Allah SWT yang telah memberinya makan dan minum.
”
[2]
Hadith di atas secara jelas menyebutkan bahawa perbuatan makan dan minum dalam keadaan terlupa bagi bagi orang yang berpuasa itu tidak membatalkan puasa. Justeru, para ulama menqiyaskan kedua-dua perbuatan itu dengan jimak dan selainnya daripada perkara yang membatalkan puasa, jika dilakukan dalam keadaan terlupa.
[3]
 Dalam erti kata lain, puasa orang yang berjimak dalam keadaan terlupa bahawa dia sedang berpuasa tidak batal, sebaliknya puasa mereka masih dikira sah. Oleh sebab itu, Baginda mengarahkan supaya golongan yang terlupa ini untuk meneruskan puasa tersebut.
Begitulah juga kaffarah disebabkan persetubuhan pada siang Ramadhan turut tidak dikenakan ke atas suami. Hal ini jelas dinyatakan dalam
al-Fiqh al-Manhaji
 bahawa kaffarah tersebut hanya wajib kepada sesiapa yang sengaja membatalkan puasa Ramadhan dengan melakukan persetubuhan, serta dia menyedari bahawa dirinya berpuasa, mengetahui perbuatannya itu haram dan bukan dalam bermusafir yang diberikan keringanan. Justeru, mereka yang terlupa dirinya sedang berpuasa Ramadhan, jahil tentang haramnya membatalkan puasa selain puasa Ramadhan dengannya, sengaja membatalkan puasa Ramadhan selain persetubuhan atau dalam musafir yang diharuskan berbuka, lalu dia melakukan persetubuhan, dalam semua keadaan tersebut, dia wajib qadha’ sahaja puasanya yang ditinggalkan itu tanpa kaffarah.
[4]
Selain daripada itu, Dr. Muhammad al-Zuhaili juga ada menyebutkan, jika terdapat keuzuran yang dibenarkan seperti seseorang yang mendatangi isterinya dalam keadaan terlupa bahawa dia sedang berpuasa, atau jahil tentang haramnya perbuatan itu, atau berbuka secara sengaja dengan makan dan minum lalu mendatangi isterinya, atau dia sedang bermusafir atau sakit yang membolehkannya diberi keringanan (
rukhsah
) untuk berbuka lalu dia mendatangi isterinya, atau dia berpuasa selain puasa Ramadhan, atau seumpamanya, maka kesemua keadaan ini mewajibkannya untuk qadha’ puasanya sahaja — dan tidak dikenakan kaffarah — sebagaimana diwajibkan qadha’ puasa kepada orang sakit dan musafir yang meninggalkan puasanya.
[5]
Kesimpulannya
Oleh itu, berdasarkan kepada perbahasan di atas, kami berpendapat bahawa persetubuhan antara suami isteri pada siang Ramadhan kerana terlupa bahawa mereka sedang berpuasa, tidak membatalkan puasa kedua-duanya dan puasa mereka masih lagi dikira sah. Perkara ini bertepatan dengan riwayat daripada Zar al-Ghifari R.A, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي الْخَطَأَ وَالنِّسْيَانَ وَمَا اسْتُكْرِهُوا عَلَيْهِ
Maksudnya:
 “
Sesungguhnya Allah mengampunkan ke atas umatku (perbuatan-perbuatan yang dilakukan) secara tersilap, terlupa, dan juga suatu yang dipaksa ke atas mereka.
”
[6]
Apabila puasa kedua-duanya masih dikira sah, maka begitulah juga tidak diwajibkan ke atas suami yang berjimak pada siang Ramadhan disebabkan oleh terlupa kaffarah. Justeru, suami dan isteri yang melakukan persetubuhan pada siang Ramadhan kerana terlupa tidak perlu menggantikan (qadha’) puasa itu semula mahupun diwajibkan kaffarah.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Surah al-Baqarah: 187
[2]
 Riwayat al-Bukhari (1933)
[3]
 Lihat
al-Mu‘tamad fi al-Fiqh al-Syafi‘i
, 2/184.
[4]
 Lihat
al-Fiqh al-Manhaji
, 3/116.
[5]
 Lihat
al-Mu‘tamad fi al-Fiqh al-Syafi‘i
, 2/203.
[6]
 Riwayat Ibn Majah (2043)


#908 Bersiwak Selepas Zohor Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum bersiwak atau gosok gigi selepas zohor pada bulan Ramadhan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Bersiwak menurut
al-Mausu’ah al-Fiqhiyah al-Kuwaitiah
 bermaksud perbuatan menggunakan kayu siwak untuk membersihkan gigi dan mulut daripada kotoran.
[1]
 Bersiwak merupakan amalan yang sangat dituntut di dalam Islam sebagaimana yang diriwayatkan daripada Abu Hurairah RA, bahawa Rasulullah SAW bersabda:
لَوْلَا أنْ أشُقَّ علَى أُمَّتي أوْ علَى النَّاسِ لَأَمَرْتُهُمْ بالسِّوَاكِ مع كُلِّ صَلَاةٍ
Maksudnya:

Kalaulah tidak menyusahkan umatku nescaya aku akan perintahkan mereka bersiwak pada setiap sembahyang.
[2]
Ibn Rejab di dalam syarahnya menyebut: Hadith ini menunjukkan bahawa bersiwak  bukanlah satu kewajipan seperti mengambil wudhu’ untuk solat.
[3]
Imam Ibn Hajar ‘Asqalani menukilkan pendapat Imam al-Syafi’ie, katanya:
 Hadith ini menyatakan bahawa  bersiwak sebelum solat  tidak wajib kerana sekiranya hukumnya wajib nescaya Baginda SAW akan menyuruh umatnya bersugi sama ada ia menyusahkan atau tidak menyusahkan mereka. Kebanyakan ulama berpegang pendapat tersebut. Oleh itu, bersiwak hukumnya sunat yang disukai (
مُسْتَحَب
 )  setiap kali sebelum solat  fardhu mahupun nawafil (sunat)
.”
[4]
Ibn Battal pula menyatakan, perkataan ” kalaulah tidak menyusahkan umatku  ”  menunjukkan  ia merupakan perkara sunat yang disukai (مُسْتَحَب) kerana kelebihannya dapat menghilangkan bau mulut serta sentiasa bersih ketika hendak bermunajat kepada Allah SWT.
[5]
Syeikh Muhammad al-Zuhaili menyatakan bahawa bersiwak tidak  terikat pada waktu tertentu mahupun keadaan bahkan pada bila-bila masa. Sementara waktu bersiwak yang sangat digalakan oleh muslim adalah ketika ingin mendirikan solat, ketika sedang berwuduk, ketika ingin membaca al-Quran, ketika gigi berubah kekuningan  mahupun ketika  berubah berbau busuk kerana makan sesuatu atau mulut berbau kerana meninggalkan makanan mahupun terlalu lama berdiam diri dan ketika bangun tidur.
[6]
Bersiwak Selepas Tergelincir Matahari Ketika Berpuasa
Terdapat perbezaan pandangan dalam kalangan ulama’ berkenaan hukum bersiwak atau gosok gigi selepas gelincir matahari ketika berpuasa adalah
khilaf.
 Sebahagian memakruhkannya dan sebahagian yang lain mengharuskannya
Syeikh Izz al-Din Abd al-Salam menyatakan di dalam
al-Ghayah fi Ikhtisar al-Nihayah
:
Disunnahkan untuk bersiwak sehingga tergelincirnya matahari dengan syarat menjaganya daripada tertelannya rasa atau bahagian daripada kayu siwak. Kami tidak melihat akan kesunnahan tersebut bagi orang yang berpuasa setelah tergelincirnya matahari, sama ada puasa wajib atau sunnah
.
[7]
Ibn Qasim al-Ghazzi menyatakan di dalam
Fath al-Qarib
: “
Bersiwak digalakkan pada setiap waktu dan keadaan dan hukum bersiwak tidak makruh tanzih melainkan setelah masuk waktu Zuhur bagi orang yang berpuasa sama ada puasa wajib ataupun sunat. Hilang kemakruhan itu apabila telah terbenam matahari. al-Nawawi pula memilih pandangan tidak makruh bersiwak secara mutlak
”
[8]
Ulama’  dalam kalangan Syafi’ieyyah memakruhkan perbuatan bersiwak apabila telah masuk waktu masuknya waktu Zuhur
[9]
. Hal ini kerana terdapat hadith yang diriwayatkan daripada Abu Hurairah RA, bahawa Rasulullah SAW bersabda:
وَالَّذِي نَفْسِي بِيَدِهِ لَخُلُوفُ فَمِ الصَّائِمِ أَطْيَبُ عِنْدَ اللَّهِ تَعَالَى مِنْ رِيحِ المِسْكِ،
Maksudnya:
Demi Dia (Allah) yang jiwaku berada di tangan-Nya, bau mulut orang yang berpuasa lebih baik di sisi Allah SWT daripada aroma minyak kasturi.
[10]
Imam al-Nawawi pula menyatakan sebaliknya bahawa tidak makruh untuk bersiwak setelah waktu Zuhur. Pandangan ini juga merupakan pandangan mazhab Hanafi. Imam al-Nawawi berkata: “Nukilan yang disandarkan kepada Imam al-Syafi’ie ini adalah gharib, walaupun pandangan ini kuat dari sudut dalil”
[11]
. Syeikh Ibrahim al-Bajuri menyatakan berkenaan pandangan Imam Nawawi yang mengatakan tidak makruh secara mutlak, katanya: “Imam al-Nawawi memilih pandangan tidak makruh kerana menilai dari sudut dalil”
[12]
Hal ini sebagaimana yang diriwayatkan daripada ‘Amir bin Rabiah, katanya:
” رَأَيْتُ النَّبِيَّ صَلَّى اللَّهُ عَلَيْهِ وَسَلَّمَ مَا لَا أُحْصِي يَتَسَوَّكُ وَهُوَ صَائِمٌ
Maksudnya:

Aku pernah melihat Rasulullah SAW bersiwak sedangkan baginda dalam keadaan puasa sehingga aku tidak dapat menghitung jumlahnya”

[13]
Begitu juga dengan hadith yang diriwayatkan daripada Abu Hurairah RA, bahawa Rasulullah SAW bersabda:
لَوْلَا أنْ أشُقَّ علَى أُمَّتي أوْ علَى النَّاسِ لَأَمَرْتُهُمْ بالسِّوَاكِ مع كُلِّ صَلَاةٍ
Maksudnya:

Kalaulah tidak menyusahkan umatku nescaya aku akan perintahkan mereka bersiwak pada setiap sembahyang.
[14]
Berdasarkan dalil ini sebahagian fuqaha membenarkan bersiwak setelah masuk waktu Zuhur kerana hadith ini bersifat mutlak. Tidak ada hadith yang jelas berstatus sahih melarang secara mutlak untuk bersiwak setelah masuknya waktu Zuhur.
Kesimpulan
Sebagai kesimpulan, kami menyatakan bahawa menurut mazhab al-Syafi’e, makruh bagi orang yang berpuasa untuk bersiwak setelah masuknya waktu zohor. Namun begitu,
kami lebih cenderung kepada pandangan yang dipilih oleh Imam al-Nawawi bahawa tidak makruh bersiwak walaupun setelah waktu Zuhur.
Hal ini kerana terdapat hujah dan dalil yang lebih kuat yang mengharuskannya. Tambahan lagi, bau mulut yang melampau juga akan menyebabkan seseorang itu tidak disenangi oleh orang yang sekeliling dan berhampiran.
 Namun begitu, perlu diingatkan agar berhati-hati ketika bersiwak atau memberus gigi supaya kayu siwak atau ubat gigi itu tidak tertelan semasa membersihkan gigi dan mulut serta ketika berkumur.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Lihat
al-Mausu’ah al-Fiqhiyah al-Kuwaitiah,
 4/135-136
[2]
 Riwayat al-Bukhari (887)
[3]
 Lihat
Fath al-Bari li Ibn Rejab
, 8/122
[4]
 Lihat
Fath al-Bari,
2/375-376
[5]
 Lihat
Syarh Sahih al-Bukhari li lbn Battal
, 2/486
[6]
 Lihat

al
–
Mu’tamad fi Fiqh al-Syafie,
1/60
[7]
 Lihat
al-Ghayah fi Ikhtisar al-Nihayah
, 2/411
[8]
 Lihat
Fath al-Qarib,
 hlm. 74
[9]
 Lihat
Faidh al-Ilahi al-Malik,
1/22,
 Hasyiyah al-Baijuri
, 1/83,
 al-Fiqh al-Islami wa Adillatuhu,
1/300-301
[10]
 Riwayat al-Bukhari (1894)
[11]
 Lihat
Al-Majmu’ Syarh Al-Muhazzab,
 2/341
[12]
 Lihat
Hasyiah al-Bajuri
, 1/136
[13]
 Riwayat al-Tirmizi (725) dan beliau meng
hasan
kan hadith ini. Ibn Hajar al-Asqalani di dalam
Takhrij Misykah al-Masabih
 (2/328) menyatakan hadith ini bertaraf Hasan.
[14]
 Riwayat al-Bukhari (887)


#909 Melewatkan Berbuka Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum melewatkan berbuka puasa dengan sengaja? Hal ini kerana terdepat sesetengah orang tidak yakin dengan pengumuman atau ketetapan waktu berbuka sesetengah pihak kerana telah banyak kali berlaku kesilapan. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan. Puasa yang disyariatkan adalah untuk menahan diri daripada perkara yang membatalkan puasa bermula daripada terbit fajar sadiq hingga tenggelam matahari.
Daripada Abu Hurairah RA, bahawa Nabi SAW bersabda:
مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya:
 “Sesiapa yang berpuasa di bulan Ramadhan dengan penuh keimanan dan pengharapan, maka akan diampunkan dosanya yang telah lalu.”
[1]
Imam al-Hafiz Ibn Hajar al-Asqalani ketika mensyarahkan hadith ini berkata, yang dimaksudkan dengan keimanan adalah beri’tiqad akan hak kefardhuan puasa. Adapun yang dimaksudkan dengan pengharapan pula adalah memohon ganjaran daripada Allah SWT. Selain itu, Imam al-Khattabi berkata, yang dimaksudkan dengan pengharapan adalah azimah iaitu seseorang itu berpuasa dalam keadaan amat mengharapkan ganjaran yang baik daripada Allah SWT untuk dirinya tanpa merasa berat serta panjang hari-harinya.
[2]
Imam al-Nawawi pula berkata makna keimanan adalah seseorang itu membenarkan akan fadhilatnya dan makna pengharapan pula adalah seseorang itu berpuasa kerana menginginkan Allah dan tidak melakukannya disebabkan ingin dilihat oleh manusia atau apa yang bertentangan dengan makna ikhlas.
[3]
Melewatkan Berbuka Puasa
Tidak ada dalil dan nas yang jelas yang melarang untuk melambatkan berbuka puasa. Namun begitu, melambatkan berbuka puasa boleh menghilangkan keberkatan. Hal ini kerana terdapat riwayat daripada Sahl bin Sa’ad bahawa Rasulullah SAW bersabda:
لاَ يَزَالُ النَّاسُ بِخَيْرٍ مَا عَجَّلُوا الْفِطْرَ
Maksudnya: Manusia akan sentiasa dalam kebaikan selagi mana mereka menyegerakan berbuka puasa.
[4]
Al-Hafiz Ibn Hajar al-Asqalani di dalam Fath al-Bari menukilkan kalam Ibn Abd al-Barr, katanya:
Hadith-hadith berkaitan menyegerakan berbuka dan melewatkan sahur adalah hadith-hadith yang sahih lagi mutawatir. Abd al-Razzaq dan selainnya meriwayatkan dengan sanad yang sahih daripada ‘Amr bin Maimun al-Audi, katanya: Sahabat-sahabat Muhammad SAW adalah manusia yang paling bersegera berbuka puasa dan melewatkan sahur
.
[5]
Imam al-Nawawi berkata:  Hadith ini mengajak kita agar menyegerakan berbuka puasa sebaik sahaja matahari terbenam. Maksudnya ialah umat akan terus berada dalam keadaan sihat dan kebaikan selagi mana mereka terus berpegang kepada sunnah ini. Jika mereka melengahkannya, hal ini menunjukkan petanda bahawa sudah timbul kerosakan dalam kalangan mereka.
[6]
Di dalam riwayat lain, daripada Abu Hurairah RA, Rasulullah SAW bersabda:
عَجِّلُوا الْفِطْرَ فَإِنَّ الْيَهُودَ يُؤَخِّرُونَ
Maksudnya:

Segeralah berbuka. Sesungguhnya Yahudi melewatkannya.
[7]
Al-Tibi berkata: Alasan ini menunjukkan bahawa asas agama tauhid yang sebenar adalah bertentangan dengan apa yang dilakukan oleh musuh-musuhnya dalam kalangan Ahli Kitab, dan bahawa sekiranya menyerupai dengan mereka membawa kepada azab dan kebinasaan.
Terdapat juga riwayat daripada Abu Atiyyah, katanya:
دَخَلْتُ أَنَا وَمَسْرُوقٌ عَلَى عَائِشَةَ رَضِيَ اللَّهُ عَنْهَا. فَقَالَ لَهَا مَسْرُوقٌ: رَجُلَانِ مِنْ أَصْحَابِ مُحَمَّدٍ صَلَّى اللَّهُ عَلَيْهِ وَسَلَّمَ. كِلَاهُمَا لَا يَأْلُو عَنِ الْخَيْرِ. أَحَدُهُمَا يُعَجِّلُ الْمَغْرِبَ وَالْإِفْطَارَ. وَالْآخَرُ يُؤَخِّرُ الْمَغْرِبَ وَالْإِفْطَارَ. فَقَالَتْ مَنْ يُعَجِّلُ الْمَغْرِبَ وَالْإِفْطَارَ؟ قَالَ: عَبْدُ اللَّهِ. فَقَالَتْ: هَكَذَا كَانَ رَسُولُ اللَّهِ صَلَّى اللَّهُ عَلَيْهِ وسلم يصنع.
Maksudnya:
 Aku dan Masruq pernah masuk ke tempat Aisyah R.Anha., lalu Masruq berkata kepadanya, ‘Dua orang sahabat Nabi SAW ini sama-sama menginginkan kebaikan, salah seorangnya menyegerakan solat maghrib dan berbuka, sedangkan yang seorang lagi melewatkan solat maghrib dan berbuka.’ Aisyah bertanya, ‘Siapa yang menyegerakan solat maghrib dan berbuka?’ Kami menjawab, ‘Abdullah (bin Mas’ud),’ Lalu Aisyah R.Anha berkata, ‘Demikianlah yang biasa dilakukan oleh Rasulullah SAW.”
[8]
Imam al-Syafie’ie berkata dalam
al-Umm
:  Menyegerakan berbuka adalah mustahab.
[9]
Ibn Hazm berkata dalam
al-Muhalla
:
Disunnahkan menyegerakan berbuka dan melambatkan sahur, iaitu apabila matahari telah hilang di bawah ufuk bagi orang yang berpuasa dan tidak lebih.

[10]
Syeikh Salim Jamal al-Handawi menyatakan di dalam kitabnya
Tazkir al-Anam bi Sunan wa Adab al-Siyam
:
 Para ulama telah menyebutkan beberapa sebab disunnahkan menyegerakan berbuka, antaranya sebagai berikut:
Untuk membezakan dengan Yahudi dan Nasrani
Mengikut Sunnah
Supaya tidak memanjangkan siang berbanding malam
Memberi kebaikan kepada orang yang berpuasa dan memberinya lebih kekuatan untuk beribadat
Untuk bersegera menikmati apa yang diizinkan Allah kepadanya, kerana Allah maha pemurah dan suka melihat manusia menikmati kemurahan-Nya. Maka Dia suka hamba-hamba-Nya bersegera menikmati apa yang telah Allah izinkan kepada mereka sebaik sahaja matahari terbenam.
[11]
Berkenaan waktu berbuka puasa, Ibn Hajar al-Asqalani menyatakan: Para ulama bersepakat bahawa waktu berbuka puasa ialah ketika matahari telah terbenam, dengan melihatnya dengan mata sendiri ataupun dengan diberitahukan oleh dua orang saksi yang adil dan baik akhlaknya, atau salah satunya menurut pendapat yang benar.
[12]
Kesimpulan
Sebagai kesimpulan, kami menyatakan bahawa
tidak ada larangan yang jelas yang melarang untuk melewatkan berbuka puasa dengan sengaja, namun begitu, yang paling menepati sunnah adalah dengan menyegerakan berbuka puasa
 sebagaiman dalil dan hujah yang dikemukakan setelah yakin dan terbukti bahawa matahari telah terbenam sepenuhnya menandakan waktu maghrib sudah masuk. Kami juga menasihatkan, jika penetapan atau pengumuman itu telah disahkan oleh majlis agama setempat, maka ikutilah penetapan tersebut dan jauhkanlah daripada perasaan was-was.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
  Riwayat al-Bukhari (38) dan Muslim (760)
[2]
 Lihat
 Fath al-Bari,
4/115
[3]

Lihat
 Syarh al-Nawawi ‘ala Sahih Muslim,
6/39
[4]
 Riwayat al-Bukhari (1957) dan Muslim (1098)
[5]
 Lihat
Fath al-Bari,
 4/199
[6]
 Lihat
Syarh al-Nawawi ‘ala Sahih Muslim
, 7/208
[7]
 Riwayat Ibnu Majah (1768)
[8]
 Riwayat Muslim (1099)
[9]
 Lihat
al-Umm,
 3/238
[10]
 Lihat
al-Muhalla,
4/380
[11]
 Lihat
Tazkir al-Anam bi Sunan wa Adab al-Siyam
, hlm. 136
[12]
 Lihat
Fath al-Bari,
 4/199


#91 Jamak Solat Jumaat dengan Solat Asar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah boleh dijamakkan antara solat Jumaat dan solat Asar?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pertama
, seorang yang bermusafir adalah diberi pilihan untuk solat Jumaat atau solat Zuhur, tanpa salah satunya lebih afdal daripada yang lain. Ini kerana orang yang bermusafir gugur kewajipannya untuk melaksanakan solat Jumaat.
[1]
Pengecualian kepada orang musafir berdasarkan kepada perbuatan Nabi SAW yang tidak melakukan solat Jumaat ketika Baginda SAW bermusafir sepertimana ketika Nabi SAW dalam perjalanan menunaikan haji yang mana hari Arafah jatuh pada hari Jumaat, maka Nabi SAW telah melakukan solat Zohor dan Asar secara jamak. Pandangan itu dipegang oleh jumhur ulama’, antaranya seperti kata Imam al-Nawawi di dalam kitabnya al-Majmu’: “
Tidak diwajibkan Jumaat ke atas orang musafir dan ini adalah pegangan mazhab kami
.”
Kedua
, harus bagi orang yang bermusafir untuk menjamakkan solat sama ada
jamak taqdim
 atau
jamak ta’khir
 di sisi mazhab al-Syafie. Namun begitu, Imam Abu Hanifah tidak membenarkan jamak kecuali ketika haji. Justeru, sebahagian ulama Syafi’iyyah memandang bahawa afdal meninggalkan jamak untuk keluar daripada khilaf.
[2]
Ketiga
, berkenaan dengan isu solat jamak antara Jumaat dengan Asar, para ulama telah khilaf kepada dua pendapat.
Pertama, harus. Inilah pendapat ulama Syafie dan ditashihkan oleh Imam al-Suyuti dan dii’timadkan oleh al-Zarkasyi. Begitu juga telah diberi fatwa dengannya oleh Syeikh al-Ramli. Dalil mereka berdasarkan kepada qiyas solat Jumaat dengan Zohor.
Kedua, tidak harus. Inilah pendapat yang masyhur di kalangan Hanbali dan satu wajah di sisi ulama Syafie. Mereka berhujah jamak Asar kepada Jumaat tidak diharuskan kepada syarak kerana ibadah pada asalnya dibina atas
tawaqquf
 tanpa boleh diqiyaskannya.
Saya cenderung kepada pendapat yang pertama iaitu
diharuskan menjamakkan solat Jumaat dengan Asar kerana hujahan tersebut cukup kuat di samping adanya maslahat.
 Selain itu, dibenarkan melakukan
jamak taqdim
 antara solat Jumaat dan solat Asar kerana solat Jumaat ialah
badal
 (ganti) bagi solat Zuhur.
[3]
Dalam hal ini, seseorang itu lebih faqih dan faham terhadap keadaan dan keperluan diri sendiri. Justeru, mengambil nilai
samahah
 dan toleransi Islam, seseorang itu dapat menunaikan tuntutan ibadat dan solat dalam apa jua keadaan sekalipun dan itulah yang terlebih utama.
Wallahu a’lam.
Bertarikh: 12/11/21 bersamaan 7 Rabiul Akhir 1443H
[1]
 Lihat
al-Mu’tamad fi al-Fiqh al-Syafi’i
, 1/498
[2]
 Lihat
al-Mu’tamad
, 1/477
[3]
 Lihat
al-Majmu’
 (4/383) dan
Asna’ al-Matalib
 (1/242).


#910 Tersalah Sahur Ketika Waktu Fajar Telah Masuk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hukum tersalah sahur ketika fajar telah masuk?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menurut
Kamus Dewan Edisi Keempat
, sahur ialah berjaga dan makan selepas waktu tengah malam sebelum terbit fajar dalam bulan Ramadhan atau juga dalam bulan lain bagi orang yang hendak berpuasa.
[1]
Pada asasnya, bersahur termasuk dalam perkara sunat yang digalakkan bagi sesiapa yang ingin berpuasa. Bahkan Ibn al-Munzir menyatakan bahawa umat telah bersepakat bahawa sahur termasuk dalam perkara sunat dan digalakkan, serta tidak berdosa bagi sesiapa yang meninggalkannya.
[2]
Di samping itu, Nabi SAW sendiri menyarankan umatnya untuk bersahur kerana terdapat pelbagai kelebihan dan keberkatan padanya.  Hal ini adalah sebagaimana riwayat daripada Anas bin Malik R.A, bahawa Nabi SAW bersabda:
تَسَحَّرُوا فَإِنَّ فِي السَّحُورِ بَرَكَةً
Maksudnya:
 “
Bersahurlah, kerana sesungguhnya di dalam sahur itu ada keberkatan.
”
[3]
Bersahur Dalam Keadaan Ragu-Ragu Fajar Telah Masuk Atau Belum
Terdapat hukum berkenaan dengan orang yang ragu-ragu tentang waktu sahur, kemudian dia meneruskan sahur berdasarkan ijtihadnya sahaja
.
 Dalam keadaan ini, para ulama’ menyatakan bahawa harus

hukumnya untuk meneruskan makan bagi orang berasa ragu-ragu bahawa waktu sahur telah tamat, berdasar ijtihadnya atau diberitahu oleh seorang yang adil. Ini kerana kaedah fiqh menyebutkan bahawa
asal hukum adalah berkekalannya waktu malam
.
[4]
Namun jika sekiranya selepas itu dia mendapati bahawa dia
tersalah bersahur dengan makan dan minum selepas azan Subuh
, maka
batal puasanya dan hendaklah dia mengqadanya pada hari yang lain
. Hal ini berdasarkan kaedah fiqh:
لَا عِبْرَةَ بِالظّنّ البَيّن خَطَؤُهُ
Maksudnya:
Tidak diambil kira dengan dugaan-dugaan yang sudah jelas kesalahannya
.
[5]
Selain itu, orang yang tersalah bersahur selepas waktu Subuh hendaklah menahan diri daripada makan dan minum serta semua perkara yang membatalkan puasa sehinggalah waktu berbuka puasa.
[6]
Kesimpulan
Berdasarkan perbincangan di atas, kami menyimpulkan bahawa
 tidak batal puasa dan harus hukumnya bagi seseorang yang meneruskan makan dan minum dalam keadaan dia ragu-ragu bahawa telah tamat waktu sahur
. Namun jika sekiranya
jelas kepadanya bahawa dia tersalah
 dengan makan selepas habis waktu sahur,
maka batal puasanya dan hendaklah dia menggantikannya pada hari yang lain
. Situasi ini berdasarkan kaedah fiqh:
الأَصْلُ بَقَاءُ مَا كَانَ عَلَى مَا كَانَ
Maksudnya:

Asal hukum itu kekal sesuatu mengikut apa yang sebelumnya.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam
Bertarikh: 8 April 2022 bersamaan 6 Ramadhan 1443H

[give_form id=”14962″]

[1]
 Lihat
https://prpm.dbp.gov.my/cari1?keyword=sahur
.
[2]
 Lihat
al-Majmu‘ Syarh al-Muhazzab
, 6/360.
[3]
 Riwayat al-Bukhari (1923)
[4]
  Lihat
Ithaf al-Anam bi Ahkam al-Siyam
,
hlm. 106
[5]
 Ibid, hlm. 106-107
[6]
 Lihat

Sullam al-Raja Syarh Safinat al-Naja
, hlm. 59